目录

[摩訶般若鈔經卷第一<亦名長安品> 河 409](#_Toc481951549)

[摩訶般若鈔經卷第二 河 416](#_Toc481951550)

[摩訶般若鈔經卷第三 河 426](#_Toc481951551)

[摩訶般若鈔經卷第四 河 434](#_Toc481951552)

[摩訶般若鈔經卷第五 河 444](#_Toc481951553)

摩訶般若鈔經卷第一<亦名長安品> 河

秦天竺沙門曇摩蜱共竺佛念譯

道行品第一

聞如是.一時,佛在羅閱祇耆闍崛山

中,與千二百五十比丘俱.皆是羅漢,

於生死以盡,垢濁以索,所語如言,已

脫於心,度於智慧,其聖已了皆悉上

士.所作已辦,離於重擔,是卽自從所

有已盡.其智已脫,心卽從計,除賢者

阿難.佛告須菩提:「今日樂不?爲諸菩

薩,說般若波羅蜜.菩薩當從是學成.」

舍利弗心念:「今,須菩提爲諸菩薩,說

般若波羅蜜.自用力說耶,持佛威神

說乎?」.須菩提知舍利弗心所念,便語

舍利弗:「敢佛弟子所說法、所成法皆

承佛威神.何以故?佛所說法法中所

學,皆有證,以知便能有所成,展轉能

相成教.於諸法隨其教.所以者何?怛

薩阿竭所說無有異.若有仁善欲學,

是法於中,終不諍.」須菩提白佛言:「使

我爲諸菩薩,說般若波羅蜜.菩薩當

從中成菩薩,菩薩有字爲在何法而

字?菩薩亦不見法有、法字.菩薩亦不

見,菩薩亦不能得,亦不見般若波羅

蜜,亦不能得亦不見.菩薩亦不能得,

亦不見.般若波羅蜜亦不能得.何所

有菩薩當爲說般若波羅蜜,說是時,

菩薩聞之,心不懈不怯,不恐不難不

畏.是故菩薩摩訶薩以應般若波羅

蜜,菩薩摩訶薩當作是學般若波羅

蜜,當念:「作是住是爲學.」.』須菩提白佛:

「菩薩摩訶薩行般若波羅蜜,當作是

學.學其心,不當自念:「我是菩薩.」.何以

故?心無心,心者淨.」舍利弗謂須菩提:

「云何有心,心無心?」須菩提語舍利弗:

「心亦不有亦不無,亦不能得亦不能

知處.」舍利弗謂須菩提:「何等心亦不

有心,不無,心亦不能得,亦不能知處

者?」須菩提言:「從對雖有心,心、無心,如

是心亦不知者,亦無造者.以是亦不

有有心,亦不無無心.」舍利弗言:「善哉,

善哉!須菩提,爲佛所擧作、所擧者不

妄空身,空身慧所說最第一.從是中,

菩薩摩訶薩署得阿惟越致擧名,終

不復失般若波羅蜜.菩薩摩訶薩以

應中住,欲學聲聞道地,當聞般若波

羅蜜,當學當持當守.欲學辟支佛道

地,當聞般若波羅蜜,當學當持當守.

欲學菩薩道地,當聞般若波羅蜜,當

學當持當守.所以者何?般若波羅蜜,

法甚廣大故,菩薩摩訶薩所學.須菩

提白佛:「我熟念菩薩心,不可得,亦不

知處.亦不可見而可得,亦不能及說

何所,是菩薩摩訶薩般若波羅蜜,亦

不能逮說菩薩字字處無有處.如是

字處無所止,無所住.作是說者,菩薩

聞之,心不懈不惓,不恐不難不畏,以

應阿惟越致.其畏無所住,住以如是

住,悉了知不復還.」須菩提白佛:「菩薩

摩訶薩行般若波羅蜜,色中不當住,

痛痒、思想、生死、識,不當於中住.想色

住,爲行生死識,想痛痒、思想、生死、識

住,爲行生死識,不當行生死識.設住

其中,不隨般若波羅蜜教,不爲應薩

芸若,爲受色故,不當受色,以不受色

爲不受痛痒、思想、生死、識,不受色者,

爲非色,不受痛痒思想生死識者,爲

非識,復不受般若波羅蜜.是菩薩摩

訶薩爲行般若波羅蜜,復不受三昧

字廣大所入,不受聲聞、辟支佛乃至

薩芸若,都不受.所以者何?不當作想,

若作想,亦如外外小道,而有信於薩

芸若.雖異外道,未得解脫,雖不受色,亦

受痛痒、思想、生死、識,以不受,亦未曉

尚未成不見慧,亦不內色見慧,亦不

外色見慧,亦不異色見慧,亦不內痛

痒思想生死識見慧,亦不於外識見

慧,亦不於內外識見慧,亦不異識見

慧,雖從信欲得脫,欲知薩芸若事,於

法而作限.謂爲得脫,以爲得法,於法

亦爲無所得,亦未得脫,其不以泥洹

自貢高.是爲菩薩摩訶薩般若波羅

蜜.所以者何?爲不受色,爲不受痛痒、

思想、生死、識,亦不中道般泥洹,悉得

十種力、四無所畏、佛十八事不同.是

故爲菩薩摩訶薩般若波羅蜜.復次,

天中天,菩薩摩訶薩入般若波羅蜜.

行者,當作:「是視何所,是般若波羅蜜

在何所法?了不能知不能得處.」.是故

爲般若波羅蜜,當作是念.菩薩摩訶

薩聞是,不懈不怯,不恐不難不畏.知

是菩薩以住不離般若波羅蜜.舍利

弗問須菩提:「何因菩薩摩訶薩不離

般若波羅蜜住,離色色之自然,痛痒、

思想、生死、識,識之自然,般若波羅蜜

離般若波羅蜜之自然?」須菩提語舍

利弗:「離色者,色之自然,痛痒、思想、生

死、識,離識之自然,離般若波羅蜜,般

若波羅蜜之自然,般若波羅蜜自然

爲離相故,相之自然爲離故,相自然

相,相之自然離相.」舍利弗謂須菩提:

「學是者爲學薩芸若.」須菩提言:「以學

是者爲入薩芸若.何以故?於諸法爲

無所入.菩薩摩訶薩作是行者,便自

致至薩芸若坐.是菩薩摩訶薩般若

波羅蜜薩芸若種.復次,舍利弗,菩薩

摩訶薩精進,作是語:「我欲學.設使行

色爲行想,設想色行爲行想,設生色

行爲行想,設壞色行爲行想,設滅色

行爲行想,設空色行爲行想,設我行

立欲得爲行想.痛痒思想生,死識滅

爲行想,識生行爲行想,壞識行爲行

想,識滅行爲行想,空識行爲行想.我

行立欲,得爲行想.」.是菩薩摩訶薩爲

反行想行,是守行般若波羅蜜.爲不

行般若波羅蜜,反作想行,是菩薩摩

訶薩無有護行.」舍利弗問須菩提:「菩

薩摩訶薩當云何行般若波羅蜜?不

行色行,不想色行,不生色行,不壞色

行.不滅色行,不空色行,不痛痒、思想、

生死、識行,不生識行,不壞識行.不滅

識行,不空識行.爲行般若波羅蜜亦

無見亦無行,亦無見行無行亦不見.

亦不不行亦不無行.如是爲不見.何

以故?一切法無所從來,亦無所持,是

菩薩摩訶薩於一切字法不受,是三

昧無有邊,無有極,無所不入.諸羅

漢、辟支佛所不能知.菩薩摩訶薩隨

是三昧者,疾得阿耨多羅三耶三菩,

得成至佛.」須菩提承佛威神,說是言

時,菩薩摩訶薩皆得受決.前過去怛

薩阿竭自致阿耨多羅三耶三菩時,

得成至佛,隨是三昧者,亦不見三昧,亦

不言我知三昧,亦不念我三昧已.亦

不想我坐三昧,亦不言我三昧已,隨

是法者,都無有短.舍利弗問須菩提:

「何所菩薩摩訶薩隨是三昧行者?前

過去佛得決時,自致成佛.可得見三

昧處不?」須菩提言:「不可得見善男子,

於三昧亦不知亦不曉亦不了.何以

故?不知不了,則答言亦不得,亦無有

三昧亦不得字.」佛言:「善哉,善哉!須菩

提,如我所說,空身慧菩薩摩訶薩作

是者,爲隨般若波羅蜜學,是菩薩摩

訶薩爲學般若波羅蜜.」舍利弗白佛:

「菩薩摩訶薩如是學.天中天,爲學般

若波羅蜜.」佛語舍利弗:「是菩薩摩訶

薩爲學般若波羅蜜.」舍利弗白佛:「如

是者爲學何法?」佛語舍利弗:「菩薩摩

訶薩爲學無學法.何以故?法無所逮

得,莫癡如小兒學.」舍利弗問佛:「誰能

逮得法者?」佛語舍利弗:「無所得.是故

得.」佛言:「無所得法.莫癡如小兒學,謂

有字不能得,欲學習入法,適爲兩㝵

耳.亦不知亦不見.法若有法,以有便

可得色.是故法不可知,是爲知,亦不

知亦不可見.若小兒癡,謂有身卽不

解便不信,以不解中住故,曰小兒.」舍

利弗白佛:「菩薩摩訶薩作是學,爲不

學薩芸若?」佛語舍利弗:「菩薩摩訶

薩作是學,爲不學薩芸若.菩薩摩

訶薩不作是學,爲學薩芸若,以成薩

芸若.」須菩提白佛:「若有問者,天中天,

幻爲學佛得作佛.或時,作是問,當何

以報之?」佛語須菩提:「我故問汝隨所

報之.於須菩提,云何幻與色爲有異

乎,幻與痛痒、思想、生死、識有異乎?」須

菩提報佛言:「無有異.幻與色,天中天,

無有異.色是幻,幻是色.幻與痛痒、思

想、生死、識等無有異.」佛言:「云何須菩

提,所問等不隨法,從五陰字菩薩?」須

菩提言:「如是天中天,菩薩摩訶薩學

欲作佛,爲學幻耳.何以故?作幻者持

陰色,如幻無所有色,六衰、五陰如幻

痛痒、思想、生死、識皆空無所有,但有

字六衰、五陰耳.」須菩提須菩提白佛

言:「若新學菩薩摩訶薩聞是語,得無

恐怖,」佛語須菩提:「設使新學菩薩摩

訶薩與惡師相得相隨,或恐或怖,設

與善師相隨,不恐不怖.」須菩提白佛:

「何所菩薩摩訶薩惡師,當何以知之?」

佛語須菩提:「其人不尊重摩訶般若

波羅蜜,教人棄捨去,遠離菩薩心,反

教作想,令學雜經.隨雜經心邪喜樂,

教學餘經.聲聞若辟支佛事卷卷令

諷誦之.爲說魔事魔主,行壞敗菩薩,

爲種種說生死、勤苦,言菩薩道不可

得.是故爲菩薩摩訶薩惡師.」須菩提

白佛:「何所是菩薩摩訶薩善師,當何

從知之?」佛語須菩提:「其人尊重摩訶

般若波羅蜜,稍稍教人令學成.教語

魔事,令覺魔,令遠離諸魔.是故菩薩

摩訶薩,摩訶僧那僧涅,摩訶衍三拔

致諦.是爲菩薩摩訶薩善師.」須菩提問

佛:「何因菩薩名爲菩薩?天中天.」佛語

須菩提:「學諸經法,悉曉了於諸法無

所著.爾故字爲菩薩.」須菩提復問佛:

「悉曉知諸經法爾故,字菩薩.何以故?

復呼摩訶薩?」佛語須菩提:「摩訶薩者,

於天上、天下最尊.爾故字爲摩訶薩.」

舍利弗白佛:「我亦樂聞.何以故,爲摩

訶薩?」佛語舍利弗:「樂聞者當爲若說

之.摩訶薩者,悉自了見,悉了知.一切

人世閒所有,悉了知,人壽命,悉了知.

悉了知著斷之事,便能隨人所樂,爲

說法.以是故,名爲摩訶薩.須菩提白

佛:「摩訶薩者,天中天,以得摩訶薩字.

設菩薩心無有心與心等者,無有能

逮心者,諸羅漢、辟支佛所不能及,心

無所著心.何以故?是薩芸若心故,用

無有餘故.以是心無所著.是故號爲

摩訶薩.」舍利弗問須菩提:「何因菩薩

心無所著?須菩提,心無所思故,無所

著.」分耨文陁尼弗白佛:「何因摩訶薩

摩訶薩者,何所菩薩爲摩訶僧那僧

涅?摩訶衍者,大乘三拔諦.三拔諦者

等住.」佛言:「是菩薩卽爲摩訶薩.」須菩

提白佛:「摩訶僧那僧涅者,何因菩薩

摩訶薩,爲摩訶僧那僧涅?」佛言:「菩薩

摩訶薩念我當度不可計阿僧祇人,

悉令般泥洹.如是賜般泥洹,而無有

法般泥洹者.何以故?須菩提,譬若如

幻師,於廣大處,化作衆人,滿一城中,

悉斷所化人頭.於須菩提意云何?有

所中傷死者不?」須菩提言:「無有中傷

死者.」佛言:「如是須菩提,度不可計阿

僧祇人賜般泥洹,無有人般泥洹者.

聞是不恐.當知是菩薩摩訶薩,卽爲

摩訶僧那僧涅.」須菩提白佛:「如我從

佛,聞念其中事.如是不爲摩訶僧那

僧涅.何以故?無有作薩芸若者,無有

供養,無有作人者.何所人當作僧那

僧涅?色,天中天,無著無縛無脫,痛痒

思想生死識.天中天,無著無縛無脫.」

分漫陁尼弗問須菩提:「色無著無縛

無脫,痛痒思想生死識無著無縛無

脫,乃有色不著不縛,不脫乃有痛痒

思想生死識不著不縛不脫.何所色?

須菩提,無著無縛無脫.何所痛痒思

想生死識無著無縛無脫?」須菩提語

分漫陁尼弗:「色如幻無著無縛無脫,

痛痒思想生死識如幻,無著無縛無

脫.無有邊無著無縛無脫,恍忽無著

無縛無脫,無所生無著無縛無脫.是

故菩薩摩訶薩摩訶僧那僧涅.」須菩

提白佛:「何因菩薩摩訶薩爲摩訶衍

三拔諦,何所是摩訶衍,從何所住衍,

衍爲住何所,當從何所立衍中?」佛語

須菩提:「摩訶衍摩訶衍者,無有極,不

可得邊幅,從何所自致立衍?摩訶衍

者,從三界出立薩芸若中,亦不於衍,

有所立不立.何以故?立不立者,於法

不知法,何所法當立者?」須菩提白佛

言:「摩訶衍摩訶衍者,於天上、天下人

中極過上.其衍與空等,如虛空覆不

可計阿僧祇人.爾故爲摩訶衍.菩薩

摩訶薩,亦不見來時,亦不見去時,亦

不見住處,於摩訶衍,天中天,不能得

本.亦不能得當所來,亦不能得中閒.

於三界,見字爲摩訶衍.」佛言:「善哉,善

哉!須菩提,爾故菩薩摩訶薩爲摩訶

衍.」分漫陁尼弗白佛:「尊者須菩提,佛

使說般若波羅蜜,乃說摩訶衍事爲.」

須菩提白佛言:「我說般若波羅蜜得

無過.天中天.」佛語須菩提:「所說般若

波羅蜜不過如毫毛,適得其中.復次,

天中天,亦不見菩薩本,亦不見當來.

菩薩亦不見菩薩中閒色無有邊.菩

薩亦無有邊,色菩薩不可逮,亦不可

知,亦不可得.如是天中天,菩薩摩訶

薩亦不可知,亦不可得.當以何般若

波羅蜜,爲菩薩摩訶薩說之?亦不得

菩薩亦不見菩薩.當以何法說般若

波羅蜜?菩薩轉復相字爲菩薩,云何

天中天,何所字我我,天中天.我者亦

滅,是者法之自然.何所是色?其要不

滅者何所色爲是?痛痒思想生死識

亦爾,識者無有邊,菩薩亦無有邊.菩

薩了不知處,亦不可見.天中天,一切

菩薩摩訶薩了無有處,亦無可得.何

所是菩薩摩訶薩?當爲說般若波羅

蜜,於菩薩,都不可得見亦不知處.當從

何法中說般若波羅蜜?菩薩摩訶薩,

爲得字者如是字想.我我天中天我

亦滅,是法之自然.何所識要而不滅

者何所識於法之自然而不滅.不滅

者非法作亦不無、不滅.何無滅者如

般若波羅蜜,所說不作異滅.當從何

法自致?菩薩爲住行者其聞是者,不

恐不畏.爲行般若波羅蜜,般若波羅

蜜者.天中天,熟思惟是時,爲不入色,

何以得色,無所生爲非色?設非色爲

無色亦無有生.從其中無所得字,是

色爲法作數.是時菩薩摩訶薩爲行

般若波羅蜜.當視法思惟深入中,是

時,亦不入痛痒思想生死識.何以故?

識無所生爲非識,設非識爲無識,亦

無有生.從其中,無所得字,是識爲法

作數.」舍利弗問須菩提:「所說法無所

出生.設菩薩無所出生者,菩薩用何

等故,勤苦行菩薩之道.設用一切人

故,何能忍是勤苦?」須菩提語舍利弗:

「我亦不使菩薩忍,是勤苦行,菩薩忍

勤苦行,是菩薩之道,不自念我忍勤

苦行.何以故?菩薩心不作是念:便能

爲不可計阿僧祇人而作本令悉安

隱,念之如母,念之如父,念之如子,念

之如身.菩薩摩訶薩當持心作是念:

一切於菩薩,不見亦不知處,於內外

法,當作是念,當作是行,作是行者爲

忍勤苦行.設使菩薩,舍利弗,不見出

生.菩薩爲無所生.」舍利弗謂須菩提:

「設使菩薩無所生,薩芸若亦無所生.」

須菩提語舍利弗:「薩芸若亦無所生.」

舍利弗復謂須菩提:」薩芸若無所生,

凡人亦無所生.」須菩提言:「凡人者亦

無所生.」舍利弗謂須菩提:「菩薩無所

生,菩薩法亦無所生.薩芸若無所生,

薩芸若法亦無所生.凡人亦無所生,

凡人法亦無所生.菩薩無所從生自致

薩芸若.」須菩提言:「不從無所生法可

入,亦不無無所從生法逮得.」舍利弗

復問:「其生生者,乃能逮得法不?」須菩

提言:「無所從生法爲逮生,無無所生

法,是爲逮得.」舍利弗復言:「以生生者,

爲從無所生生.」須菩提言:「無所生,無

所生樂聞.」舍利弗語須菩提:「無所樂

生,是故爲樂.」須菩提言:無所生聞,是

爲聞.」舍利弗言:「以聞所語.」須菩提語

舍利弗:「無無所語,是爲語,無所語、無

所樂,是故語,是故樂.」舍利弗言:「善哉,

善哉!須菩提,所說於法中爲尊.何以

故?尊者須菩提,隨所問卽答悉報之.」

須菩提語舍利弗:「佛弟子所說法,皆悉

如事,隨其所問,卽能解.何以故?隨法

如事故,亦不知所出生.」舍利弗言:「善

哉,善哉!須菩提,從何波羅蜜,度菩薩

摩訶薩?」須菩提語舍利弗:「從般若波

羅蜜說是法時,若諷誦讀,菩薩摩訶

薩當知信之不疑.有隨是法不增,不

隨是法者不減.」舍利弗謂須菩提:「隨

是法不增,不隨是法亦不減.隨法教

一切人,隨法者不失一切人,皆使得

菩薩摩訶薩.何以故?一切人悉學法

其法俗如故.」須菩提言:「善哉,善哉!舍

利弗,所解法如.」舍利弗言:「無異.何以

故?人之自然,當念知人之恍忽.當念

知恍忽,人身難了知,當念知之.舍利弗,

菩薩摩訶薩法,當作是守,當作是行.

摩訶般若波羅蜜問品第二

爾時,釋提桓因與四萬天人俱來共

會.四天王與天上二萬天人俱來共

會.梵迦夷天與一萬天人俱來共會,

首陁譮天與五千天人俱來共會,諸

天宿命有德,光明巍巍,得佛威神力.

諸天光明悉不復見.釋提桓因白須

菩提,「若干萬千天人大會,欲聽須菩

提說般若波羅蜜,云何菩薩摩訶薩

於般若波羅蜜中住?」須菩提語釋提

桓因:「拘翼,是若干萬千天人樂聞者,

皆聽我當持佛威神力,廣爲諸天人

說般若波羅蜜.何所天、人未發菩薩

心者今皆當行,以得須陁洹者,不可

復得菩薩道.何以故?閉塞生死故.正

使是輩人索菩薩道,我亦勸助之不

斷其功德,悉使取法中,極尊欲使極

上.」佛言:「善哉,善哉!須菩提勸樂諸學

乃爾.」須菩提白佛言:「我當報恩不得

不報.何以故?過去時,怛薩阿竭,皆令

弟子,爲諸菩薩說般若波羅蜜.怛薩

阿竭時,亦在其中學.如是法中今自

致作佛.天中天,因是故當報恩,今我

復說般若波羅蜜,菩薩亦當復受菩

薩法,我亦復勸樂菩薩摩訶薩,疾得

成佛.」須菩提語拘翼:「當所問者且聽

所問,菩薩摩訶薩云何住般若波羅

蜜?菩薩摩訶薩以空住般若波羅蜜.

菩薩摩訶薩摩訶僧那僧涅摩訶衍

三拔諦,色不那中住,痛痒思想生死

識不那中住,須陁洹不那中住,斯陁

含不那中住,阿那含不那中住,阿羅

漢不那中住,辟支佛不那中住,佛不

那中住.有色不那中住,有痛痒思想

生死識不那中住,有須陁洹不那中

住,有斯陁含不那中住,有阿那含不

那中住,有阿羅漢不那中住,有辟支

佛不那中住,有佛不那中住,色常、無

常不那中住,痛痒思想生死識常、無

常不那中住,色若樂,若苦不那中住,

痛痒思想生死識若苦,若樂不那中

住,色若空、不空不那中住,痛痒思想

生死識若空、不空不那中住,色是我

所、非我所不那中住,痛痒思想生死

識是我所、非我所不那中住,須陁洹

道不動成就不那中住,須陁洹道成

已不那中住.何以故?七死七生便度

去,是故須陁洹道不那中住.斯陁含

道不動成就不那中住,斯陁含道成

已不那中住.何以故?斯陁含一死一

生便度去,是故斯陁含道不那中住,

阿那含道不動成就不那中住,阿那

含道成已,便於天上般泥洹.是故阿

那含道不那中住.阿羅漢道不動成

就不那中住.何以故?羅漢道成已,便

盡,是閒無有餘泥洹、般泥洹.是故羅

漢道不那中住.辟支佛道不動成就,

不那中住.辟支佛道成已過聲聞道

地,不逮佛道,便中道般泥洹.是故辟

支佛道不那中住,自致成佛.爲阿僧

祇人作本教,不可計阿僧祇人,皆當

般泥洹.佛所作爲皆究竟已,當般泥

洹,亦不那中住.」舍利弗心念言:「菩薩

云何住?」.須菩提知舍利弗心所念,便

卽報之.云何舍利弗,佛爲在何所住?

舍利弗語須菩提:「佛無所住.怛薩阿

竭心無所住止,亦不在不動處止,亦

無動處止.」須菩提語舍利弗:「菩薩摩

訶薩當作是學.如怛薩阿竭不住亦

不不住亦無無住.當作是學住.」諸天、

人聞是其心,各作是念:「諸閱叉若大

若小,所語悉可了知.尊者須菩提所

說了不可知!」.須菩提知諸天、人心之

所念,卽報言:「是語難了難了亦不可

聞亦不可知.」.諸天、人心各各復念:「是

語當解當解.今尊者須菩提所知深

入深入.」.須菩提卽復知諸天、人心所

念語諸天人:「欲得須陁洹道,證以得

須陁洹道,不忍不那中住,便度去.欲

得斯陁含道,證以得斯陁含道,不忍

不那中住;便度去.欲得阿那含道,證

以得阿那含道.不忍不那中住,便度

去.欲得阿羅漢道,證已得羅漢道,不

忍不那中住;便度去.欲得辟支佛道,

證已得辟支佛道不忍不那中住便

度去欲得佛道,證已得佛道不忍不

那中住;便度去.」諸天、人皆念言:「尊者

須菩提所說乃爾,誰當聽受是法者!」.

須菩提知諸天、人心所念,語諸天人:

「幻人者,當聽我法,當受我法.何以故?

從我聞法已亦不作證.」諸天、人心各

各復念:「云何幻人聽法與人等無有

異?」.須菩提知諸天、人心所念,語諸天

人:「幻如人,人如幻.」須菩提言:「我說須

陁洹、斯陁含、阿那含、阿羅漢、辟支佛

道亦如幻耳.正使佛道我說亦復如

幻.」諸天人謂須菩提:「乃至佛亦復說

如幻.」須菩提語諸天人:「乃至泥洹亦

復如幻.」諸天、人復問須菩提:「乃至泥

洹亦復如幻云何?」須菩提言:「諸天、人

設復有法出於泥洹者,亦復如幻.何

以故?幻人泥洹賜,如空所有.」舍利弗、

分漫陁尼弗、摩訶拘絺羅、摩訶迦旃

延等共問須菩提:「般若波羅蜜實重

深.何等人當受是法者?賢者阿難亦

爾.」須菩提報諸比丘言:「阿惟越致菩

薩當受是法.若成就阿羅漢者復有

是法,無有持者.何以故?般若波羅蜜

說相如是,從中無所出.何以故?法中

無所有,無所聞,無所得.如是法比無

所聞法,無所得法,從是法中無所受.」

釋提桓因心念:雨法寶尊者須菩提

所說我寧可化作,華持散須菩提上.

釋提桓因卽化作華,散尊者須菩提

上.須菩提卽言:「是華不出於忉利天

上,曾見是華爲從幻化.釋提桓因所

化散我上者,爲從心樹出,不從樹木

出生.是華爲從心樹出生.」釋提桓因

言:「如所說華爲從心樹出.」須菩提言:

「如是拘翼.」釋提桓因言:「亦不從心樹

出.」須菩提言:「以是故爲非華.」釋提桓

因言:「尊者須菩提,所入慧甚深甚深,

所說不增不減.作是說法如須菩提

教菩薩摩訶薩當作是學.」須菩提語

釋提桓因:「拘翼所言如語無有異.是

菩薩摩訶薩所學.菩薩摩訶薩作是

學者,爲不學須陁洹、斯陁含、阿那含、

阿羅漢、辟支佛道,是菩薩爲學薩芸

若.作是學者爲學不可計阿僧祇法.

不生色學,不生痛痒、思想、生死、識學,

不學受色,不學痛痒、思想、生死、識.不

學受想法樂,亦不學受有所失.作是

者爲學薩芸若,爲如薩芸若.舍利弗

語須菩提作是學者亦不受薩芸若

亦不失學爲學薩芸若爲如薩芸若.」

須菩提語舍利弗:「作是學亦不受薩

芸若亦不失學.是爲學薩芸若,爲如

薩芸若.釋提桓因問舍利弗:「菩薩摩

訶薩當云何求般若波羅蜜?」舍利弗

言:「當問尊者須菩提.」釋提桓因問尊

者須菩提:「當持何威神恩而所學?須

菩提言:「所學者悉承用佛威神恩.屬

拘翼所問,菩薩摩訶薩當云何求般

若波羅蜜,亦不可從色求亦不可離

色求,亦不可從痛痒、思想、生死、識求,

亦不可離識求,何以故?般若波羅蜜

亦非色亦不離色.般若波羅蜜非

痛痒、思想、生死、識,般若波羅蜜亦不

離識般若波羅蜜.」釋提桓因問須菩

提:「摩訶波羅蜜無有邊,摩訶波羅蜜

無有極?」須菩提語拘翼:「摩訶波羅蜜

無有邊,無有極.波羅蜜了不可見無

有極,波羅蜜了不可極」「人無極,波羅

蜜亦無極?」「如是拘翼」當云何求波羅

蜜?」「於法中無有極,無有邊際,亦無中

閒.亦不能得有所限.波羅蜜者,亦復

如是.復次,拘翼,法者無際無限,無有

極,無有中閒,無可得者.」釋提桓因言:

「云何尊者須菩提,人無極,波羅蜜亦

無極?」須菩提語釋提桓因:「都盧不可

議計,正使倍復倍人亦無極,波羅蜜

亦復無極.」釋提桓因言:「何緣人無極

波羅蜜亦無極?」須菩提言:「於拘翼意

云何?何所法中說人人之本?」釋提桓

因言:「無有法作是說者亦無法留置

者.設有出者,但字耳,無有作者,但以

字耳.」須菩提言:「於釋提桓因云何?能

有人可得見者不?」釋提桓因言:「不可

得見.」須菩提報釋提桓因:「無有作者,

何所有人,正使怛薩阿竭阿惟三佛

壽,如恒邊沙劫,說有人生者滅者?」釋

提桓因言:「無有人.何以故?本淨淨故.」

「以是拘翼,人無有極,當作是念般若

波羅蜜

摩訶般若鈔經卷第一

戊戌歲高麗國大藏都監奉勅彫造

摩訶般若鈔經卷第二 河

前秦天竺沙門曇摩蜱共竺佛念譯

功德品第三

爾時,諸因坻天、諸梵天、諸波耶和提

天、諸伊沙天、諸那提乾天同時三反

作是稱譽法:賢者須菩提所說法甚

深.怛薩阿竭皆從是生.其有聞者若

諷誦讀,有行者我輩恭敬視,如怛薩

阿竭.我輩恭敬視菩薩摩訶薩持般

若波羅蜜.佛語諸天人:「如是如是.昔

我於提和竭羅佛前,逮得般若波羅

蜜.我便爲提和竭羅佛所授決言:「卻

後若當爲人中之導,悉當逮佛智慧,

卻後無數阿僧祇劫,汝當作佛,號字

釋迦文,天上天下於中最尊,安定世

閒法中極明,號曰爲佛.」.』諸天人白佛

言:「甚善.菩薩摩訶薩,天中天行般若

波羅蜜,自致行到薩芸若.佛於天會

中,告諸比丘、比丘尼、優婆塞、優婆夷,

今以四輩爲證,欲天、梵天、阿陂譮天,

皆共證知.」佛語釋提桓因:「拘翼,若有

善男子善女人其有學般若波羅蜜

持誦者,是善男子、善女人,魔若魔天,

若人若非人,終不能得其便,亦不得

撗死.復次,拘翼,忉利天上諸天人,其

有行佛道者未得般若波羅蜜學誦

者,是輩天人皆當往到善男子、善女

人所其學持誦般若波羅蜜者.若行

空閑屛隈之處,終不恐怖無所畏懼.」

四天王白佛言:「我輩自共擁護是善

男子、善女人學般若波羅蜜持者,誦

者.」梵摩三鉢天及諸梵天人俱白佛

言:「我輩自共擁護是善男子、善女人

學般若波羅蜜持誦者.」釋提桓因白

佛言:「我自擁護是善男子、善女人學

般若波羅蜜持誦者.」釋提桓因復白

佛言:「難及天中天,若善男子、善女人

有學般若波羅蜜者便得現在法,其

受般若波羅蜜者,天中天,爲悉受六

波羅蜜.」佛言:「如是拘翼,其受般若波

羅蜜者爲悉受六波羅蜜.復次,拘翼,

若善男子、善女人學持諷誦般若波

羅蜜者.拘翼且聽,我說其人所得功

德上語亦善,中語亦善,下語亦善.」釋

提桓因言:「受教.」佛語拘翼:「其欲於我

法中,有所嬈害亂者其人稍稍起惡

意,欲來未至中道而亡.是善男子、善

女人用學般若波羅蜜持誦故,其人

齎惡往來至,稍稍嬈害亂意自止.便

屈還終不至是者.拘翼,善男子、善女

人所作爲悉自見得,用學持誦般若

波羅蜜故.譬若有藥.拘翼,名爲摩祇,

有蛇飢者行索食,所當噉食,道逢虫

豸,蛇欲噉之,虫行到摩祇藥所,蛇聞

藥香卽走還去.何以故?藥力所卻蛇

毒卽歇.藥力所厭.如是拘翼,若善男

子、善女人學持誦般若波羅蜜者,其

有欲害,便自消亡,用般若波羅蜜威

神力所卻.」佛言:「設有謀作者所從來

處,便於彼鬪破壞不復成,四天王皆

擁護是善男子、善女人,若入般若波

羅蜜中思惟者自在所爲所語,如甘

露,所語悉尊重.瞋恚不生,不自貢高.

四天王皆當擁護是善男子、善女人

學持誦般若波羅蜜者,所語無有異,

所言如甘露.所言不輕,瞋恚不起,自

貢高不生.何以故?用學般若波羅蜜

故,不愛貢高,不愛自用,不愛瞋恚.是

善男子、善女人心自生念.若有鬪諍,

常當遠離,面自羞慚.念是曹之惡而

不可近.自念:「我索佛道.不可隨瞋恚

語,疾使我逮好心.」.是善男子、善女人

所作,爲悉自見現在功德.其學持誦

般若波羅蜜者亦爾.」釋提桓因白佛

言:「難當天中天,爲般若波羅蜜者,乃

過諸惡上去,自在所作無有與等者.」

佛語釋提桓因:「復次,拘翼,善男子、善

女人學持誦般若波羅蜜者,或過劇

難之中,終不恐.正使入軍不被兵.」佛

言:「我所語無有異.若善男子、善女人

當是時,念誦般若波羅蜜,正使於中

當死,若冤家在中,欲共害之,如佛所

語無有異.是善男子、善女人終不於

中橫死.正使在中若有射者,若有兵

向者,終不中其身.何以故?是般若波

羅蜜者,極大呪持尊之呪.學是呪者.

善男子、善女人不自念惡,亦不念他

人惡,都不念惡爲人中之雄,自致作

佛當護一切人.學是呪者,疾成得佛.

復次,拘翼,若書般若波羅蜜學持誦

經者,若人若非人,不能害之.除宿命

之罪不可請避.若佛初得道處,若有

人從在方面,來入其中,若鬼神、禽獸

欲來嬈者,終不能傷害.何以故?用過

去、當來、今現在佛,悉從是處自致成

佛.以是故,不恐不怖無所畏懼.般若

波羅蜜者亦復如是.在所止處,一切

皆爲作禮恭敬護視之.」釋提桓因白

佛言:「若有天中天,書般若波羅蜜,持

經卷自歸作禮承事者,名華、好香、擣

香、雜香、澤香、燒香,繒綵、華蓋、幢幡以

是供養.若有持怛薩阿竭阿羅訶三

耶三佛舍利起塔,自歸作禮承事,好

華、名香、擣香、雜香、澤香、燒香,繒綵、華

蓋、幢幡持用供養.」佛問拘翼:「如是其

福何所爲多者,隨所樂報云何?拘翼,

怛薩阿竭阿羅訶三耶三菩自致薩

芸若,成佛身出見.從何法中學,得阿

耨多羅三耶三菩阿惟三佛?」釋提桓

因報言:「怛薩阿竭,從般若波羅蜜學,

得阿耨多羅三耶三菩,自致成阿惟

三佛.」佛語釋提桓因:「不用身舍利故,

爲從薩芸若得佛.怛薩阿竭者爲從

般若波羅蜜出.如是拘翼,薩芸若身

者爲從般若波羅蜜出,怛薩阿竭阿羅

訶三耶三菩,爲從薩芸若生.我得作

佛身,我般泥洹已後,舍利亦得供養.

若有善男子、善女人書般若波羅蜜,

學持誦行,自歸作禮承事,以好華、名

香、擣香、雜香、澤香、燒香,繒綵、華蓋、幢

幡持用供養,卽爲供養薩芸若慧已.

復次,拘翼,其有書般若波羅蜜者,持

經卷雖不讀,但供養作禮.是善男子、

善女人從其中得功德無比.何以故?

爲供養薩芸若慧故.」釋提桓因白佛

言:「如是天中天閻浮利人不供養事

般若波羅蜜者,是輩人不知般若波

羅蜜爲尊,當得福無比.」佛語釋提桓

因:「云何拘翼,閻浮利人中,有幾所信

佛信法信比丘僧者?」釋提桓因白佛

言:「閻浮利人少所信佛信法信比丘

僧者少少耳,及行須陁洹、斯陁含、阿

那含、阿羅漢、辟支佛少少耳,能至行

佛道者亦復少少耳.」佛言:「如是拘翼,

至有索佛道行者亦復少少耳求佛

者,不可計阿僧祇人欲作菩薩行.然

後從其中出者若一若兩,在阿惟越

致地立.以是故,拘翼,若善男子、善女

人行求佛道者學持誦般若波羅蜜

經,當爲作禮承事恭敬.所以者何?用

曉般若波羅蜜故.過去怛薩阿竭阿

羅訶三耶三佛本從菩薩行般若波

羅蜜所學.我時亦在中學,怛薩阿竭

般泥洹後,菩薩摩訶薩悉當受是般

若波羅蜜,怛薩阿竭般泥洹後.拘翼,

若善男子、善女人取舍利供養,起七

寶塔,盡壽自歸作禮承事,供養天華、

擣香、澤香、燒香、雜香,天繒、華蓋、幢幡.

如是於拘翼意云何?其所作爲福寧

多不?」釋提桓因言:「甚多,甚多.天中天.」

佛言:「不如善男子、善女人書般若波

羅蜜,持經卷,自歸作禮承事,供養名

華、好香、擣香、雜香、澤香、燒香,繒綵、華

蓋、幢幡得福甚多.」佛言:「置是塔.拘翼,

若滿閻浮利七寶塔,善男子、善女人

盡形壽,自歸作禮承事,供養天華、好

香、擣香、雜香、澤香、燒香,天繒、華蓋、幢

幡.云何拘翼,其福寧多不?」釋提桓因

言:「甚多,甚多.天中天.」佛言:「不如善男

子、善女人書般若波羅蜜,持經卷,自

歸作禮承事,供養名香、好香、擣香、雜

香、澤香、燒香,繒綵、華蓋、幢幡得福甚

多.」佛言:「且置是閻浮利所作塔,滿四

天下七寶塔.拘翼,若善男子、善女人

盡形壽,自歸作禮承事,供養天華、好

香、擣香、雜香、澤香、燒香,天繒、華蓋、幢

幡其福寧多不?」釋提桓因言:「甚多,甚

多.天中天.」佛言:「不如善男子、善女人,

書般若波羅蜜,持經卷,自歸作禮承

事,供養名華、好香、擣香、雜香、澤香,繒

綵、華蓋、幢幡得福甚多.」佛言:「置四天

下塔,拘翼,譬如一天下.復次,一天下,

如是千天下,四面皆滿七寶塔.若善

男子、善女人盡形壽,自歸作禮承事,

供養天華、好香、擣香、雜香、澤香、燒香,

天繒、華蓋、幢幡,云何拘翼,其福寧多

不?」釋提桓因言:「甚多,甚多.天中天.」佛

言:「不如善男子、善女人書般若波羅

蜜,持經卷,自歸作禮承事,供養名華、

好香、擣香、雜香、澤香、燒香,繒蓋、幢幡,

得福甚多.」佛言:「復置千天下.拘翼,復

次,千小國土,如是中爲二千國土,四

面皆滿七寶塔.若善男子、善女人盡

形壽,自歸作禮承事,供養天華、擣香、

雜香、澤香、燒香,天繒、蓋幢幡.云何拘

翼,其福寧多不?」釋提桓因言:「甚多,甚

多.天中天.」佛言:「不如善男子、善女人

書般若波羅蜜,持經自歸,作禮承事,

供養名華、好香、擣香、雜香、澤香、燒香,

繒蓋、幢幡,得福甚多.」佛言:「置二千中

國土.拘翼,三千大千國土四面滿中,

七寶塔.若有善男子、善女人盡形壽,

自歸作禮承事,供養天華、擣香、雜香、

澤香、燒香,天繒、蓋幢幡.云何拘翼,其

福寧多不釋提桓因言甚多甚多天

中天.」佛言:「不如善男子、善女人書般

若波羅蜜,持經卷自歸作禮承事,供

養名華、好香、擣香、雜香、澤香、燒香,繒

綵、華蓋、幢幡,得福甚多.」佛言:「置三千

大千國土七寶塔,拘翼,若三千大千

國土中,一切菩薩悉得爲人,人人作

七寶塔,是輩人盡形壽,持倡伎樂、歌

舞、天雜香、名華、擣香、澤香、燒香,繒綵、

華蓋、幢幡持用供養.云何拘翼,是功

德福寧多不?」釋提桓因言:「其所作福

德功德甚多,甚多.天中天.」佛言:「不如

善男子、善女人書般若波羅蜜,持經

卷,自歸作禮承事,供養名華、好香、擣

香、雜香、澤香、燒香,繒綵、華蓋、幢幡,得

福甚多.」釋提桓因白佛言:「如是如是.

天中天,其自歸般若波羅蜜,作禮承

事者爲供養過去、當來、今現在佛薩

芸若已.」釋提桓因復白佛:「置三千大

千國土人,人人所作七寶塔,如恒河

沙佛剎滿中人,人人悉起七寶塔,皆

供養.一劫復至一劫,持天華、名香、擣

香、雜香、澤香、燒香,天繒、華蓋、幢幡,以

天上天下諸伎樂,持用供養,其福功

德,不如善男子、善女人,書般若波羅

蜜,持經卷,自歸作禮承事,供養名華、

好香、擣香、雜香、澤香、燒香,繒綵、華蓋、

幢幡,所有得福出彼上.」佛語釋提桓

因:「如是拘翼,不如善男子、善女人從

法中,得福極多,不可計不可議,不可

稱不可量不可極.何以故?拘翼,怛薩

阿竭阿羅訶三耶三佛薩芸若者爲

從般若波羅蜜出.如是拘翼,善男子、

善女人書般若波羅蜜,持經卷,自歸

作禮承事,供養名華、好香、擣香、雜香、

澤香、燒香,繒綵、華蓋、幢幡.如是拘翼,

是皆前世功德所致.」佛言:「如恒邊沙

佛剎百倍,皆起七寶塔,不在計中千

倍,不在計中百千倍,不在計中萬億

倍,不在計中無數倍,不在般若波羅

蜜供養計中.」爾時,四萬天子與釋共

來會者皆謂釋提桓因:「尊者當取般

若波羅蜜,當誦般若波羅蜜.」佛語釋

提桓因:「當學持誦般若波羅蜜.何以

故?若阿須倫生念,欲起兵與忉利天

共戰.是時,拘翼,當念誦般若波羅蜜,

阿須倫卽休兵衆卽還.」釋提桓因白

佛:「般若波羅蜜極大呪.天中天,般若

波羅蜜極尊呪,無有輩呪.」佛言:「如是

如是.拘翼,般若波羅蜜爲極大呪.般

若波羅蜜爲極尊呪,般若波羅蜜無

有輩呪.是呪.拘翼,過去怛薩阿竭阿

羅訶三耶三佛皆從是呪,自致作佛.

甫當來諸怛薩阿竭阿羅訶三耶三

佛皆學是呪,自致得佛.今現在諸佛

皆從是呪,自致作佛.是呪者,拘翼,出

十善功德,照明於世,四禪、四諦、四神

足、五旬照明於世.菩薩摩訶薩因漚

和拘舍羅中,生十善功德,照明世閒.

復次,拘翼,若善男子、善女人學持誦

般若波羅蜜者,便得現在法聽.」釋提

桓因問佛:「云何當得今現在法聽?」佛

言:「其人終不撗死,終不中毒死,終不

於溺死,終不兵死.若時時遭縣官,若

爲縣官所侵,當誦念般若波羅蜜,往

到其所,終不得危害.何以故?般若波

羅蜜所擁護.若爲縣官所呼召,當誦

念般若波羅蜜.彼閒若王若太子,傍

臣、所使與相見.卽得好語,各皆歡喜.

何以故?用學般若波羅蜜,慈心愍傷

哀念一切人蜎飛蠕動故.其欲得害

者不能得其便.」佛說是時,有異道人

遙見佛,欲往亂坐.釋提桓因自念言:

「盡我壽,常得在佛邊,受誦般若波羅

蜜.異道人欲但來必亂我,令不得受

般若波羅蜜.」.釋提桓因從佛所受,誦

般若波羅蜜.彼異道人卽遙遠所遶

天中天一帀,便從彼道徑還去.舍利

弗心念:「云何異道人從彼閒中道而

去?」.佛知舍利弗心所念,卽言:『是異道

人無有好意來.釋提桓因念般若波

羅蜜,以故中道還去.』弊魔作是念:「怛

薩阿竭、阿羅訶、三耶三佛,與四輩弟

子共坐.欲天、梵天諸天子悉復在中

無有異人.菩薩摩訶薩今受決者當

爲人中之將,自致作佛.我當往亂之.」,

弊魔化乘一轅之車,駕四馬,稍稍欲

前到佛所.釋提桓因念:「弊魔乘四馬

之車,欲來到佛所,非國王蓱沙四馬

之車亦不類,國王波斯匿四馬之車

亦非類,釋種墮舍利種四馬之車不

類,是弊魔所作.常念索佛,便欲亂世

閒人.」.釋提桓因常願欲念誦讀般若

波羅蜜,卽時心念般若波羅蜜,且欲

究竟.弊魔卽復道還去.忉利天上人

持所化華,飛在空中,用散佛上.皆言:

「使般若波羅蜜,得久在閻浮利,令人

悉得聞見.便復持天上若干種華,已

散佛上.」皆言:「其有行般若波羅蜜者,

守般若波羅蜜者,亦不爲魔及魔天

所得便.」釋提桓因白佛言:「其聞般若

波羅蜜者,是輩人其福功德不少.何

況學誦持者,諷誦學已復行教人?是

人前世已爲見佛,從聞般若波羅蜜,

何況學持誦已行如中事者?卽爲供

養怛薩阿竭已.何以故?欲得薩芸若

者當從般若波羅蜜,譬如欲得極天

寶者.天中天,當從大海,欲得薩芸若

珍寶者.天中天,怛薩阿竭阿羅訶三

耶三佛當從般若波羅蜜索之.」佛言:

「如是如是.拘翼、怛薩阿竭、阿羅訶、三

耶三佛爲從薩芸若出.」阿難白佛言:

「無有說檀波羅蜜者亦不尸波羅蜜,

亦不羼波羅蜜.亦不惟逮波羅蜜亦

不禪波羅蜜,都無說是字者,但共說

般若波羅蜜.何以故?天中天.」佛語阿

難:「般若波羅蜜五波羅蜜中最尊.云

何?阿難,不作薩芸若布施,能爲檀波

羅蜜不?不作薩芸若淨戒、忍辱、精進、

一心、智慧,能爲尸羼惟逮禪波羅蜜

不?」阿難言:「如是如是.天中天,無波羅

蜜者爲布施,薩芸若者是檀波羅蜜.

無波羅蜜爲戒、忍辱、精進、一心、智慧.

薩芸若者是般若波羅蜜.」佛語阿難:

「用是故,般若波羅蜜五波羅蜜中爲

最尊.譬如掘地以種散其中,同時俱

出生.如是阿難,般若波羅蜜者爲生

五波羅蜜,薩芸若者,從般若波羅蜜

成.以是故,阿難,般若波羅蜜於五波

羅蜜,爲極大尊自在所教.」釋提桓因

白佛言:「怛薩阿竭阿羅訶三耶三佛

說:善男子、善女人從般若波羅蜜教

學持誦者,說其功德未能竟.」佛語拘

翼:「我不說諷起者功德未竟說.善男

子、善女人書般若波羅蜜者,持經卷,

自歸作禮承事,供養名華、好香、擣香、

雜香、澤香、燒香、繒綵、華蓋、幢幡.我說

是供養功德耳.」釋提桓因白佛:「我自

擁護視,是善男子、善女人書般若波

羅蜜,持經卷,自歸供養承事,名華、好

香、擣香、雜香、澤香、燒香,繒綵、華蓋、幢

幡者.」佛語拘翼:「善男子、善女人誦般

若波羅蜜時,若干百千天往到其所,

聽聞其法,若有於法不解,欲問法師

適作是念,用茲法故,應時各解.是善

男子、善女人便得今現在法聽.復次,

拘翼,善男子、善女人於四輩弟子中,

說般若波羅蜜,其心都無所難.若形

試者終不畏.何以故?爲般若波羅蜜

所擁護,其所形試者,便卽而去.」佛言:

「我了不見爲般若波羅蜜者,何況欲

形試般若波羅蜜?卽是不能得見.爲

般若波羅蜜之所厭服.善男子、善女

人,無有敢輕易者心亦無所畏恐,是

善男子、善女人爲悉見今現在所作

功德法.復次,拘翼,若善男子、善女人

敬愛父母、沙門、道人、知識、兄弟、宗親、

中外,或時其欲說惡事者持中正法

爲解說之.是者拘翼,善男子、善女人

便得今現在所作功德法.

復次,拘翼,善男子善女人書般若波

羅蜜,持經卷書,四天王上諸天人索

佛道者當到彼所,問訊聽受般若波

羅蜜,作禮遶竟便去.忉利天上諸天

人索佛道者當到彼所,問訊聽受般

若波羅蜜,作禮遶竟便去.鹽天上諸

天人索佛道者當到彼所,問訊聽受

般若波羅蜜,作禮遶竟便去.是善男

子、善女人心當知無央數阿僧祇佛

剎,諸天、人、龍、閱叉、揵陁羅、阿須倫、迦

樓羅、甄陁、摩睺休、人非人當來到是

閒,問訊聽受般若波羅蜜,作禮遶竟

各自便去.是卽爲施.兜術天上諸天

人索佛道者當到彼所,問訊聽受般

若波羅蜜,作禮遶竟便去.尼摩羅提

天上諸天人索佛道者當到彼閒,問

訊聽受般若波羅蜜,作禮遶竟便去.

波羅尼蜜和耶拔致天上諸天人索

佛道者當到彼所,問訊聽受般若波

羅蜜,作禮遶竟便去.梵迦夷天、梵富

樓天、梵波產天、摩訶梵天天、波利

陁天、波摩那天、阿陂亘羞天、波利

陁首訶天、阿波摩首天、首訶迦天、惟

番羅天、阿比天、阿陁首天、首陁施天、

阿迦膩咤天等諸天人皆當到彼所,

問訊聽受般若波羅蜜,作禮遶竟便

各自去乃至阿迦膩咤天常悉來下.

何況拘翼,三千大千國土諸欲天人、

諸色天人悉皆當來,問訊聽受般若

波羅蜜,作禮遶竟各自還去?是善男

子善女人在所止處,常當完堅無有

嬈者除其宿命不請,餘不能動.是善

男子、善女人便得今現在功德法.諸

天來時,當可知.釋提桓因,云何天中

天,是善男子、善女人當何從知諸天

來時,聽受承事供養作禮?」佛言:「善男

子、善女人若見光明知諸天若龍、閱

叉、揵陁羅,來聽受般若波羅蜜,承事

作禮,其心歡喜踊躍知已爲來.復次,

拘翼,善男子、善女人曾所不聞香,若

聞香,當知鬼神來已.復次,拘翼,善男

子、善女人當淨身體用淨潔故,鬼神

皆大歡喜,數往到彼所,其人踊躍,如

小天去,大天來到.以是譬之,其威神

甚尊,光明巍巍.是善男子、善女人常

歡喜淨潔住、其病終不著身,所止常

得安隱,未曾有惡夢,夢中不見餘但

見佛但見塔,但聞般若波羅蜜,但見,

佛所坐樹,但見法輪轉,但見且欲成

佛時,但見諸佛成得佛已,轉法輪,但

見若干菩薩,但見說六波羅蜜種種

爲解慧.但見當作佛者,但見餘佛剎,

但聞佛尊法,但見某方某剎,怛薩阿

竭阿羅訶三耶三佛.若干百千弟子,

若干億弟子,佛在其中而說法.是者

拘翼.善男子、善女人於夢中所見已

便安隱,覺卽身爲輕,不復思食,身如

食軟美而飽.譬若比丘得禪,從禪覺

已,其心軟好,不大思食,自軟美飽.如

是拘翼,是善男子、善女人從覺已,不

大思食,自想身軟美如飽.何以故?拘

翼,其邪鬼神不敢近,是善男子、善女

人爲自見今現在功德法已,用學誦

般若波羅蜜故.若有書寫,雖不誦讀,

但持經卷,自歸作禮承事,供養名華、

好香、擣香、雜香、澤香、燒香,繒綵、華蓋、

幢幡.復次,拘翼,或閻浮利中,滿怛薩

阿竭舍利、若般若波羅蜜經,是二者

欲取何所?」釋提桓因言:「我寧取般若

波羅蜜.何以故?我不敢不敬舍利.天

中天,其舍利者爲從般若波羅蜜出

而得供養.如我於諸天中而獨持坐.

或時不在座上,敢有天人來到者皆

承事爲座作禮,所受教處,便卽而去.

般若波羅蜜出者,如是天中天,出怛

薩阿竭阿羅訶三耶三佛舍利.爲從

薩芸若智慧出生.閻浮利中,滿怛薩

阿竭舍利.正使天中天,三千大千國

土滿中,舍利爲一分,般若波羅蜜經

爲二分.我從二分之中,取般若波羅

蜜.何以故?舍利爲從中出,自到得供

養.譬如負債之人,天中天,與王者相

知得甚敬愛,無有問者亦無所畏.何

以故?在王邊得威力故.天中天,以從

般若波羅蜜者,便出舍利,而得供養

般若波羅蜜.譬若如王其住附者,輒

爲人所敬,怛薩阿竭舍利爲從薩芸

若出生,便得供養.是天中天,薩芸若

慧,怛薩阿竭、阿羅訶、三耶三佛,爲從

般若波羅蜜出.當作是知兩分之中,

我取般若波羅蜜.其受般若波羅蜜

持者.譬如無價摩尼珠.天中天,其有

是寶無有與等者,在所著處,鬼神不

得其便,不爲鬼神所害.若男子、女人,

無大無小其得邪者持.是摩尼珠著

身其鬼神,卽走去,若中熱者持是摩

尼珠著身上,其熱卽爲除.若中風者

持是摩尼珠著身上,其風卽爲除.若

中寒者持是摩尼珠著身上,其寒不

復增卽得除去.若夜時,持摩尼珠著

冥中,卽爲悉明,若熱時,持摩尼珠,在

所著處,卽爲大涼.若寒時,持摩尼珠,

在所著處,卽爲大溫,在所置處,諸毒

卽爲不行.若男子、女人,無大無小,若

蛇蟒所齧,持是摩尼珠著之毒,卽自

去.是摩尼珠,天中天之爲極尊.若有

人病目痛者,若得目冥持,是摩尼珠

近眼痛,卽爲除愈.如是天中天,摩尼

珠之德甚大巍巍.若著水中水,卽如

色,持若干種繒,鄭重裹摩尼珠,著其

水中水卽隨色若水濁者卽時爲淸

摩尼之德而無與比.」阿難問釋提桓

因:「云何拘翼,天上亦有摩尼.閻浮利

地上亦有摩尼.俱同摩尼,能有差別.」

卽報阿難:「天上摩尼者不與人閒俱

同.閻浮利所有其光明自然不足言

耳.如我所說卽之有異.其德甚尊十

倍、百千倍、萬億倍、巨億萬倍.如我所

語摩尼者,若著篋中,若著函中,其光

明,徹照於外.假使擧珠出去,其處續

明如故.般若波羅蜜者是薩芸若之

慧.至怛薩阿竭阿羅訶三耶三佛般

泥洹去後,舍利續得供養.舍利者卽

爲薩芸若之函器.復次,天中天,若三

千大千國土滿中舍利乃至恒邊沙

佛剎滿中舍利,合爲一分,般若波羅

蜜經爲二分.我寧從二分之中,取般

若波羅蜜.何以故?怛薩阿竭爲從薩

芸若生,其舍利者從般若波羅蜜出,自

致得供養.若善男子、善女人,天中天

欲見今現在阿僧祇剎土諸佛,當承

法,如般若波羅蜜行.當作是念.」佛語

釋提桓因言:「如是拘翼,過去時,怛薩

阿竭阿羅訶三耶三佛,皆從般若波

羅蜜,自致成佛.甫當來怛薩阿竭阿

羅訶三耶三菩悉從般若波羅蜜,當

自致成作佛.今現在無央數阿僧祇

剎土諸佛亦從般若波羅蜜,自致成

作佛.」釋提桓因白佛言:「摩訶波羅蜜,

天中天,一切人蜎蜚蠕動,若波羅蜜

悉了知之.」佛言:「菩薩摩訶薩用是知

故,晝夜行般若波羅蜜.」釋提桓因言:

「所以但行般若波羅蜜,不行餘波羅

蜜者何?」佛言:「菩薩摩訶薩悉行六波

羅蜜,般若波羅蜜於菩薩摩訶薩爲

最尊.若所施與般若波羅蜜爲出其

上,誡者無所犯,忍辱者爲自守,精進

者不懈怠,一心者而不亂,悉見諸法.

是菩薩摩訶薩爲行般若波羅蜜.譬

若閻浮利地上,拘翼,種種樹木,若干

種色,各各異葉,各各異華,各各異實,

各各異種,其影者而無異,卽皆悉相

類.如是拘翼,五波羅蜜爲從般若波

羅蜜出薩芸若,種種展轉相得無有

異.」釋提桓因白佛言:「極大尊之德無

過般若波羅蜜.天中天,不可計德,無

過般若波羅蜜.天中天,無有已波羅

蜜.天中天,若有書般若波羅蜜,持經

卷,自歸作禮承事,供養名華、好香、擣

香、雜香、澤香、燒香,繒綵、華蓋、幢幡.中

復有書般若波羅蜜者,持施與人其

福何所爲多?」佛言:「故問拘翼,自恣報

之.若有怛薩阿竭舍利自供養,復分

布與他人,令供養之.中有自供養舍

利,不分布與人,其福何所多者?」釋提

桓因言:「是善男子、善女人自供養舍

利.天中天,復分與人,其福出彼上甚

多.」佛言:「如是如是,拘翼,善男子善女

人若書般若波羅蜜,持經卷,自歸作

禮承事,供養名華、好香、擣香、雜香、澤

香、燒香,繒綵、華蓋、幢幡.復書經卷分

與他人,令供養之其福甚大.復次,拘

翼,若法師在所至湊,輒說經法分教

於人,其功德甚大甚大.

復次,拘翼,閻浮利人悉是善男子善

女人皆令持十善,云何拘翼,其福寧

多不?」釋提桓因言:「甚多,甚多.天中天.」

佛言:「不如善男子、善女人書般若波

羅蜜,持經卷,與人使書之,若爲人讀

其福倍多.復次,拘翼,置閻浮利及四

天下諸小千國土、二千中國土、三千

大千國土乃至恒邊沙佛剎人,悉是

善男子、善女人皆令持十善,云何拘

翼,其福寧多不?」釋提桓因言:「甚多,甚

多.天中天.」佛言:「善男子、善女人書般

若波羅蜜,持經卷與人使書,若爲人

讀其福倍多.復次,拘翼,閻浮利人悉

是善男子、善女人皆令行四禪、四諦、

四神足、五旬,云何拘翼,其福寧多不?」

釋提桓因言:「甚多,甚多.天中天.」佛言:

不如善男子、善女人書般若波羅蜜,

持經卷,與人使書之,若爲人讀,其福

倍甚益多.復次,拘翼,置閻浮利四天

下及三千大千國土乃至恒邊沙佛

剎人,悉是善男子、善女人皆令行四

禪、四諦、四神足及五旬悉令得成,云

何拘翼,其福寧多不?」釋提桓因言:「甚

多,甚多.天中天.」佛言:「不如善男子、善

女人書般若波羅蜜,持經卷,與人使

書之,若爲人讀,其福轉倍.復次,拘翼,

若有人讀般若波羅蜜者,復教餘人

令學之,其福甚倍益多.復次,拘翼,若

有人自學般若波羅蜜,復爲人解其

慧,得福轉甚倍多.」釋提桓因白佛言:

「云何學般若波羅蜜解中慧者?天中

天.」佛言:「其不曉者爲解說之.若有當

來善男子、善女人欲得阿耨多羅三

耶三菩阿惟三佛者,應學般若波羅

蜜,反得惡師,教學枝掖般若波羅蜜.」

釋提桓因問佛:「何謂爲枝掖般若波

羅蜜者?」佛言:「甫當來世有比丘,欲學

般若波羅蜜,爲惡師所反教.」釋提桓

因言:「何所爲反教者?」佛言:「教人學色

之無常,令人於色求無常,作是行般若

波羅蜜作無常,學痛痒思想生死識

於識求無常,作是行般若波羅蜜.拘

翼,是爲枝掖般若波羅蜜.」佛言:「其人

作壞色行,求色無常.壞痛痒思想生

死識行,於識求無常.視其作是行者

若有黠慧,當持般若波羅蜜爲解之,

其福轉倍益多.復次,拘翼,故閻浮利

人若善男子、善女人皆令得須陁洹

道云何拘翼其福寧多不釋提桓因

言:「甚多,甚多.天中天.」佛言:「不如善男

子、善女人書般若波羅蜜,持經卷,與

人使書之教令學,若爲人讀,其福倍

益甚多.何以故?須陁洹道者皆從般

若波羅蜜出.復次,拘翼,置閻浮利,正

使三千大千國土乃至恒邊沙佛剎

人教令得斯陁含,其福寧多不?」釋提

桓因言:「甚多,甚多.天中天.」佛言:「不如

善男子、善女人書般若波羅蜜,持經

卷與人使書之,教令學,若爲人讀,其

福德益甚多.何以故?薩芸若德成法

聽故.從般若波羅蜜中成得佛,便出

須陁洹道.復次,拘翼,悉得斯陁含、阿

那含、阿羅漢道,其福寧多不?」釋提桓

因言:「甚多,甚多.天中天.」佛言:「不如是

善男子、善女人書般若波羅蜜,持經

卷與人使書之,若爲人讀,其福甚多.

以是故,皆從是法,各各悉得.是般若

波羅蜜之所致.何以故?爲薩芸若法,

以學薩芸若法,便能教成須陁洹、斯

陁含、阿那含、阿羅漢、辟支佛,置閻浮

利人.拘翼,及三千大千國土乃至恒

邊沙佛剎人悉教善男子、善女人皆

令得成須陁洹、斯陁含、阿那含、阿羅

漢、辟支佛道.云何拘翼,其福寧多不?」

釋提桓因言:「甚多,甚多,天中天.」佛言:

「不如善男子、善女人書般若波羅蜜,

持經卷,與人使書之,教令學若爲人

讀,其福益倍多.何以故?皆從般若波

羅蜜,因薩芸若法德.用是故,得須陁

洹、斯陁含、阿那含、阿羅漢、辟支佛道.

用是故,其福轉倍益多.復次,拘翼,閻

浮利人都使發菩薩心,不如善男子、

善女人持般若波羅蜜經卷,與人使

書,教令學爲說之,若授與阿惟越致

菩薩經書,其人當從是學深入般若

波羅蜜,學知般若波羅蜜者轉增益

多,守無極知因得成就.以是故,其福

轉倍甚多甚多.置閻浮利三千大千

國土,拘翼,及如恒邊沙佛剎人,皆發

心爲阿耨多羅三耶三菩行.不如善

男子、善女人持般若波羅蜜經卷,與

人使書之,教令學爲說之,及授與阿

惟越致菩薩經書,使人當從是學深

入般若波羅蜜,學知般若波羅蜜者

轉增益多,守無極知因得成就.以是

故,其福轉倍甚多.復次,拘翼,閻浮利

人皆發阿耨多羅三耶三菩行.不如

善男子善女人持般若波羅蜜經卷,

與人使書之,爲解說其慧令學之,及

授與阿惟越致菩薩摩訶薩,般若波

羅蜜經爲解中慧,其福轉倍益多.置

閻浮利三千大千國土及至恒邊沙

佛剎人,皆發阿耨多羅三耶三菩心.

不如善男子、善女人持般若波羅蜜

經卷,與人使書之,教令學入黠慧中,

若授與阿惟越致菩薩摩訶薩,般若

波羅蜜經爲解中慧,其福轉倍益多.

復次,拘翼,閻浮利人皆令如阿惟越

致菩薩阿耨多羅三耶三菩,若有善

男子、善女人隨教人入般若波羅蜜

中,云何拘翼,其福寧多不?」釋提桓因,

言:「甚多,甚多.天中天.」佛言:「從是輩中

若有一菩薩,便作是語:我欲疾作佛,

正使欲疾作佛,不如人入般若波羅

蜜者,其福轉倍益多.置閻浮利三千

大千國土及至恒邊沙佛剎人皆悉

如阿惟越致菩薩、阿耨多羅三藐三

菩,若有教善男子、善女人入般若波

羅蜜中,云何拘翼,其福寧多不?」釋提

桓因言:「甚多,甚多.天中天.」佛言:「若有

一菩薩從其中作是言:我欲疾作佛,

正使疾作佛,不如持般若波羅蜜授

與人者,其福轉倍益多.」釋提桓因白

佛言:「如是如是.天中天,極安隱者卽

菩薩摩訶薩,今近佛.坐持衣食,牀臥

具,供養醫藥所當得,不如持般若波

羅蜜教授人者,其福轉倍益多.何以

故?天中天,其得般若波羅蜜者今近

佛坐.」須菩提語釋提桓因言:「善哉,善

哉!拘翼,於尊弟子菩薩摩訶薩中,乃

作是觀.諸聲聞者因是而得成是輩

人不索佛道者.菩薩摩訶薩不當於

中學六波羅蜜,不學是法者不得作

佛.隨法如學,疾成阿耨多羅三耶三

菩,便得至佛.」

摩訶般若鈔經卷第二

己亥歲高麗國大藏都監奉勅彫造

摩訶般若鈔經卷第三 河

秦天竺沙門曇摩蜱共竺佛念譯

善㩲品第四

爾時,彌勒菩薩謂須菩提:「若有菩薩

摩訶薩勸助爲福,出入布施、持戒自

守者上,其福轉尊極上無過.菩薩摩

訶薩勸助福德,」須菩提語彌勒菩薩:

「復有菩薩摩訶薩,阿僧祇剎土諸佛

所,而作功德.一一剎土不可計佛其

般泥洹者,乃從發意已來,自到阿耨

多羅三耶三菩,成至阿惟三佛者乃

至無餘泥洹界而般泥洹者,然後至

于法盡.於是中所作功德,其功德度

無有極,乃諸聲聞作布施、持戒自守

爲福,於有餘功德自致無餘.諸有般

泥洹佛於其中所作功德,至有淨戒

身、三昧身、智慧身、以脫身、脫慧所見

身,佛法極大哀不可計佛.天中天所

說法,於其法中,復學諸所有功德乃,

於諸般泥洹佛法所作功德,都計之

合之勸助爲尊,種種德中爲極,是上

極勸助者,是爲勸助.勸助以持作阿

耨多羅三耶三菩,以是爲阿耨多羅

三耶三菩,置是菩薩之人持心能作

是求阿耨多羅三耶三菩,乃生作是

心欲有所得.」彌勒菩薩語須菩提:「其

不作是求乃能有所得,其作是思想

者以爲:「無黠能生是意.」,用思想悔還,

用信悔還\*但用無黠故.還墮四顚倒.

無常謂有常.苦謂有樂.空謂有實.無

身謂有身.以故思想悔還,心悔還,信

悔還.菩薩,不當作是心,有所求,於所

求無處所,云何求阿耨多羅三耶三

菩?」彌勒菩薩謂須菩提:「不當於新學

菩薩摩訶薩前說是語.何以故?或亡

所信,亡所樂,亡所喜,亡所行,便從是

墮.當爲是菩薩摩訶薩可說聞者,在

善師邊者當爲是菩薩摩訶薩可說

聞者,不恐不怖不畏.是菩薩摩訶薩

能勸助爲福.作薩芸若,持心作是勸

助,心亦盡滅,無所有、無所見.何等心

當作阿耨多羅三耶三菩者,當以何

心作心無兩對?心之自然乃能所作.」

釋提桓因語須菩提:「新學菩薩摩訶

薩聞是或恐或怖,若菩薩摩訶薩欲

作功德者,當云何勸助其福,得作阿

耨多羅三耶三菩?」須菩提語彌勒菩

薩:「當作護諸佛所,破壞衆惡而斷愛

欲等行如一,降伏魔事,棄捐重擔,卽

自從所有勤苦,悉爲以盡其知,以脫

心卽從計.從阿僧祇剎土諸般泥曰

者於其中所作功德福,於諸聲聞中,

復作功德,都計之合之,勸助爲尊,種

種德中無過勸助,其勸助者,能爲勸

助,勸助以持作阿耨多羅三耶三菩,

何所是菩薩摩訶薩想不還所信不

悔還?正使菩薩摩訶薩持心作阿耨

多羅三耶三菩,其心無所想者,是菩

薩摩訶薩心,得阿耨多羅三耶三菩,

正使心念自了知,是爲想悔還,心悔

還,所信悔還.正使心念復知是心,則

是作是爲想悔還,信悔還.正使菩薩

摩訶薩持心了知,當作是覺知盡無

所有知盡者,當知何心有所作,當了

知心,何所心法,於法有所作,如法者,

爲隨法已於作眞,爲是作卽非邪作,

是菩薩摩訶薩所作.若有菩薩摩訶

薩於過去當來今現在佛所作功德

若諸聲聞下至凡人所作功德,若畜

生聞法及諸天諸閱叉乾多羅阿須

倫、迦留羅、眞陁羅、摩睺勒、諸人若非

人聞法者,發心所作功德,及初學菩

薩道者,都計之合之積累爲上,其勸

助者,能爲勸助,是以極尊.種種德中,

無過勸助.是以勸助所當勸助,能爲

勸助,福用作阿耨多羅三耶三菩,正

使復如是爲盡法.於法無所生,無所

滅,無所處,法無所生法,得作阿耨多

羅三耶三菩.是法不了法,有反用作

阿耨多羅三耶三菩故,是爲無想不

悔還心,亦不悔還所,信不悔還.作是

無所求,衆所不逮,是爲阿耨多羅三

耶三菩所作.若有菩薩摩訶薩不諦

曉了知作福德者.所以者何?於身恍

忽,於勸助福亦復恍忽,菩薩了知恍

忽無所有是故,菩薩摩訶薩般若波

羅蜜,若於諸般泥洹佛所而作功德,

持是功德,欲作所求,其知自然能爲

阿耨多羅三耶三菩.諸佛天中天,所

著不著想,過去以滅,亦無有想,而不

作想,其作想者,爲非德菩薩摩訶薩,

當學漚和拘舍羅,未得般若波羅蜜

者不得入已,得般若波羅蜜乃得入,

勿爲身作識,用之有滅.以是故無有

身.身有德之人,有想便㝵反欲苦,住

怛薩阿竭阿羅訶三耶三菩,不學作

是德持勸助.何以故?用不正故.視般

泥曰佛而反有想以故爲㝵,所作功

德,爲不及逮,反欲苦住,其不作想者,

是怛薩阿竭阿羅訶三耶三佛之德.

其作想者,譬若雜毒.何以故?設美飯

以毒著中,色大甚好,而香無不喜者,

不知飯中有毒,愚闇之人,食之歡喜

飽滿,食欲消時,久久不便身不知德

行者,甚之爲難,不曉將護,不曉中事,

不能解知.作是行德者,爲如雜毒之

食語.善男子,過去、當來、今現在佛,持

戒身、三昧身、智慧身、以脫身、脫慧所

見身,及於聲聞中,所作功德,佛天中

天所說.若復辟支佛所而作功德,都

勸助之.勸助以持是福德,作阿耨多

羅三耶三菩,持所作爲想,用是故譬

若雜毒.菩薩摩訶薩當作是學,何所

過去當來今現在佛功德,當云何勸

助作福,成得阿耨多羅三耶三菩?是

菩薩隨怛薩阿竭教者,是卽爲作智,

佛功德所生自然及其想法,所有持

是福作勸助,因其勸助,自致得阿耨

多羅三耶三菩.菩薩摩訶薩作是施

者無過,終不離怛薩阿竭阿羅訶三

耶三佛.佛所語皆至誠.復次,菩薩摩

訶薩當作是施,如淨戒,如三昧,如智

慧,如以脫,如脫慧所見身,無欲界,無

色界,無無色界,亦無過去、當來、今現

在,亦無所有,無所有施,亦復無所有,

其作是施爲以如法,法亦無所有,作

施者,爲成所施無有毒,其作異施者,

爲作反施,是菩薩摩訶薩所施以如

法者.佛天中天,所知是卽爲施,得作

阿耨多羅三耶三菩.」佛言:「善哉.善哉,!

須菩提,所作爲如佛,是卽爲菩薩摩

訶薩所施.三千大千國土人,悉念慈

哀等護心無過.菩薩摩訶薩上頭所

施,是卽爲極尊.復次,須菩提,三千大

千國土人,悉作阿耨多羅三耶三菩,

使如恒邊沙佛剎人,皆供養是菩薩,

震越、衣被、飯食、牀臥具、病瘦醫藥,如

恒邊沙劫供養,隨所憙樂,作是布施,

云何須菩提,其福寧多不?」須菩提言:

「甚多,甚多.天中天.」佛言:「勸助功德福,

過其上不可計.」須菩提白佛言:「代勸

功德福者,如恒邊沙佛土,不能悉受.」

佛言:「善哉、善哉!須菩提,若有菩薩持

般若波羅蜜者,所作施爲過其本所

施上,以無能過勸助所施上,百倍、千

倍、萬倍、億倍、巨億倍.」爾時,四天王天

上,二萬天人,悉以頭面著佛足,皆白

佛言:「極大施.天中天,菩薩摩訶薩,漚

和拘舍羅,乃作是施,其功德甚大尊.

何以故?是菩薩摩訶薩學般若波羅

蜜,於中勸助故,」忉利天上諸天人,持

天華、名香、擣香、雜香、澤香、燒香、天繒、

華蓋、幢幡、伎樂,持用供養娛樂佛.供

養已,皆白佛言:「極大施.天中天,菩薩

摩訶薩漚和拘舍羅,乃作是施,極大

施之功德.何以故?是菩薩摩訶薩學

般若波羅蜜,於中勸助故,」鹽天上諸

天人,持天華、名香、擣香、雜香、澤香、燒

香、天繒、華蓋、幢幡、伎樂,持用供養娛

樂佛,供養已,皆白佛言:「極大施.天中

天,菩薩摩訶薩漚和拘舍羅,乃作是

施,極大德之功德.何以故?是菩薩摩

訶薩學般若波羅蜜,於中勸助故.」兜

率天上諸天人,以天華、名香、擣香、雜

香、澤香、燒香、天繒、華蓋、幢幡、伎樂,持

用供養娛樂佛,供養已,皆作是言:「極

大施.天中天,菩薩摩訶薩漚和拘舍

羅,乃作是施,極大德之功德.何以故?

是菩薩摩訶薩學般若波羅蜜,於中

勸助故.」尼摩羅提天上諸天人,持天

華、名香、擣香、雜香、澤香、燒香、天繒、華

蓋、幢幡、伎樂,持用供養娛樂佛,供養

已,皆白佛言:「極大施.天中天,菩薩摩

訶薩漚和拘舍羅,乃作是施,極大尊

之功德.何以故?是菩薩摩訶薩學般

若波羅蜜,於中勸助故.」波羅尼蜜和

耶拔致天上諸天人,持天華、名香、擣

香、雜香、澤香、燒香、天繒綵、華蓋、幢幡、

伎樂,持用供養娛樂佛,供養已,皆白

佛言:「極大施.天中天,菩薩摩訶薩漚

和拘舍羅,乃作是施,極大尊之功德.

何以故?是菩薩摩訶薩學般若波羅

蜜,於中勸助故.」梵天、梵迦夷天、梵福

樓天、梵波利產天、天、波利陁天、

波摩那天、阿陂譮天、首訶天、波利首

訶天、阿波摩首天、首訶迦天、比伊潘

羅天、阿比耶天、須陁施天、尼天乃至

阿迦膩咤天等諸天人,悉以頭面著

佛足皆言甚善天中天菩薩摩訶薩

學般若波羅蜜,極爲大施之功德.何

以故?是菩薩摩訶薩學般若波羅蜜

於中勸助故.」佛語首陁衛諸天人:「置

三千大千國土中,菩薩摩訶薩及恒

邊沙佛剎人,悉作阿耨多羅三耶三

菩.復有恒邊沙佛剎人,都共供養是

輩菩薩摩訶薩,震越、衣服、飯食、去來

臥具、病瘦醫藥,供養如恒邊沙劫,隨

所樂憙作是施與.若復過是者,不及

菩薩摩訶薩勸助之施,爲過去、當來、

今現在佛淨戒身、三昧身、智慧身、以

脫身、脫慧所見身及諸聲聞身,其中

者所作功德,都共計之合之,不及勸

助.若勸助者,以是極尊無能過者.作

是勸助,以持作阿耨多羅三耶三菩.」

須菩提白佛言:「屬天中天所說,都共

計之合之,極尊無過勸助,悉代勸助,

勸助已,菩薩摩訶薩從是中得何等

法?」佛語須菩提:「道德之人,當知過去、

當來、今現在,法無所取,亦無所捨,亦

無所知,亦無所得,其法者,爲無所生

法,亦無所滅法者,亦無從生法,亦

無所從滅,於法中了無有生者,法亦

無所從有而滅.是者法之所法,我代

勸助之是爲勸助作是施者疾得作

阿耨多羅三耶三菩.是故須菩提菩

薩摩訶薩勸助爲尊.復次,須菩提,菩

薩摩訶薩於過去、當來、今現在佛所,

代作布施者,勸助代持戒、忍辱、精進、

一心、智慧,而勸助之,代以脫者,勸助

之,代脫慧所見身,勸助之,作是代勸

助,其脫者是爲布施,其脫者是爲忍

辱,其脫者是爲精進,其脫者是爲一

心,其脫者是爲智慧,其脫者是爲脫

慧,其脫者是爲脫慧所見身,其脫者

是爲以脫,其脫者代其勸助,其脫者

是爲法,是故當來未有如其脫者,令

阿僧祇剎土諸佛.天中天,現在者其

脫者,是卽諸佛弟子,其脫者以過去

諸佛弟子,其脫者今現在諸佛弟子.

於是法中,無縛無著無脫,如是法者,

持作阿耨多羅三耶三菩,所施爲從

中,無有能過者,無有能壞者,是者.須

菩提,菩薩摩訶薩勸助之爲尊,如恒

邊沙佛剎中,菩薩悉壽,如恒邊沙劫,

恒邊沙佛剎人都悉供養諸菩薩摩

訶薩,震越、衣服、飮食、牀臥具、病瘦醫

藥,乃至恒邊沙劫,須菩提,皆持戒、忍

辱,於精進而不懈,於禪悉得三昧,百

倍、千倍、萬倍、若干巨億萬倍,不如勸

助功德福,最尊出其上.」

摩訶般若波羅蜜地獄品第五

舍利弗白佛言:「般若波羅蜜者多所

成.天中天,因般若波羅蜜,無不得字

者.天中天,般若波羅蜜爲極照明.天

中天,般若波羅蜜爲去冥.天中天,般

若波羅蜜者,無所著.天中天,般若波

羅蜜爲極尊.天中天,無目者般若波

羅蜜爲作眼天中天其迷惑者般若

波羅蜜悉授道路.天中天,薩芸若者

卽般若波羅蜜是.天中天,般若波羅

蜜者是菩薩摩訶薩母.天中天,無所

生,無所滅,卽般若波羅蜜是.天中天,

具足三合十二法輪爲轉,是般若波

羅蜜.天中天,般若波羅蜜其困苦者,

悉安隱之.天中天,般若波羅蜜於生

死作護.天中天,般若波羅蜜於一切

法,悉皆自然.菩薩摩訶薩當云何於,

般若波羅蜜中住?天中天.」佛語舍利

弗:「世多羅者因般若波羅蜜住,其敬

佛者當自歸般若波羅蜜.」釋提桓因

心念:「尊者舍利弗,何因發是問?」.卽時

釋提桓因謂舍利弗:「何因尊者乃作

是問?」舍利弗謂釋提桓因:「拘翼,般若

波羅蜜者,是菩薩護.因其勸助功德

福,持作薩芸若,過菩薩之所作爲,若

布施持戒、忍辱、精進、禪上,譬若如人

從生而盲,若百人、若千人、若萬人、若

千萬人,無有前導欲有所至.若欲入

城者不知當如行.如是拘翼,五波羅

蜜者亦如盲無所見,離般若波羅蜜

者如是,欲入薩芸若中,不知當如行.

般若波羅蜜卽五波羅蜜之護,悉與

眼目.般若波羅蜜者是護,令五波羅

蜜各得名字.」舍利弗白佛:「當云何守

入般若波羅蜜中?」佛語舍利弗:「色者

不見所入,痛痒、思想、生死、識,亦不見

所入,視五陰亦不見所入,是爲守般

若波羅蜜如是者天中天以爲守般

若波羅蜜,作是守者爲逮何法?」佛語

舍利弗:「無所守,是爲逮法守,爲般若

波羅蜜.」釋提桓因白佛言:「般若波羅

蜜不逮薩芸若者,亦不能得逮,亦不

逮守.於生死亦無所逮,當云何逮?天

中天.」佛言:「無所逮故能爲逮.」釋提桓

因言:「少有及者.天中天,如般若波羅

蜜,於諸法,諸法無生無所滅.當何所

住無有住?」須菩提白佛言:「菩薩或時

作是念,便離般若波羅蜜.」佛語須菩

提:「儻有所因,便念般若波羅蜜,知般

若波羅蜜,空無所有,無近無遠.是故

爲菩薩摩訶薩般若波羅蜜.」須菩提

白佛言:「般若波羅蜜者爲信何法?」佛

語須菩提:「信般若波羅蜜者爲不信

色,亦不信痛痒、思想、生死、識.有不信

須陁洹道,不信斯陁含、阿那含、阿羅

漢、辟支佛道.」須菩提白佛言:「摩訶薩波

羅蜜者,天中天,卽般若波羅蜜是.」佛

謂須菩提:「云何知摩訶薩波羅蜜,因

般若波羅蜜是?須菩提,於色無大無

小,不以色爲證,亦不爲色作證.痛痒、

思想、生死、識,亦無大無小,於識不以

爲證、亦不爲識作證,便於怛薩阿竭

阿羅訶三耶三佛,致十種力卽不復

爲弱.薩芸若無廣無狹.何以故?無廣

無狹薩芸若知,於般若波羅蜜無所

行.所以者何?般若波羅蜜無所有.若

人若於中有所求,謂有所有是則爲

大非.何以故?人無所生,般若波羅蜜

與人俱皆自然,人恍忽故,般若波羅

蜜俱不可計.人亦不壞般若波羅蜜

亦如是.人如般若波羅蜜者,便得成

至阿惟三佛.人亦有力故,怛薩阿竭

現而有力.」舍利弗白佛言:「般若波羅

蜜甚深甚深.天中天,若有菩薩摩訶

薩,信般若波羅蜜者,不說其中短亦

不狐疑其人從何所來生是閒,爲行

菩薩道,已來幾聞解般若波羅蜜事,

隨教入中者?」佛語舍利弗:「從他方佛

剎,來生是閒,是菩薩摩訶薩於他方

供養佛已,從受決聞般若波羅蜜故.

以是復聞般若波羅蜜自念言:「我如

見佛無異.」.』須菩提白佛言:「般若波羅

蜜可得見聞不?」佛言:「不可得見.」須菩

提白佛言:「是菩薩隨深般若波羅蜜

者行已來爲幾聞?」佛語須菩提:「是非

一輩學,各各有以供養、若干百佛、若

干千佛,悉見已於其所,皆行淸淨戒

已.若有於衆中,聞般若波羅蜜,棄捨

去爲不敬菩薩摩訶薩法,佛說深般

若波羅蜜,其人棄捨去,不欲聞之.何

以故?是人前世時,聞般若波羅蜜,用

棄捨去故.亦不以身心,是皆無知之

人所致,用是罪故.若聞深般若波羅

蜜,復止人不令說之,止般若波羅蜜

者,爲止薩芸若.其止薩芸若者,爲止

過去、當來、今現在佛用.是斷法罪故,

死入大泥犂中,若干百千歲,若干億

萬歲,當受若干泥犂毒痛,甚不可言.

其中壽盡,轉生他方摩訶泥犂中,其

壽復盡,展轉到他方摩訶泥犂中生.」

舍利弗白佛言:「其罪爲墮五逆惡.」佛

謂舍利弗:「其罪雖喩不可引譬.若諷

誦讀深般若波羅蜜時,其心疑於法

者亦不肯學念:「是言,非怛薩阿竭所

說.」,止他人言:「莫得學.」.是爲以自壞,復

壞他人,自飮毒已,復飮他人毒.是輩

人爲以自亡失,復失亡他人,自不曉

知深般若波羅蜜,轉復壞他人.是曹

人者不當見之.舍利弗,不當與共坐

起言語、飮食.何以故?是曹之人誹謗

法者,自在冥中,復持他人著冥中,其

人自毒殺身,無異斷法之人.所語有

信者,用其言者,其人所受罪,俱等無

有異.所以者何?用誹謗佛語故.誹謗

般若波羅蜜者爲悉誹謗諸法已.」舍

利弗白佛言:「願聞誹謗法者受形何

等像類,許不知其身大如?」佛謂舍利

弗:「是誹謗法人儻聞是事,其人沸血

便從面孔出,或恐便死因,是被大痛.

其人聞之心,便愁毒而消盡.譬若斷

華著日中,卽爲萎枯.」舍利弗言:「願

爲人故,當說之.令知其身受形云何?

當爲後世人作大明.其有聞者畏懼,

當自念:「我不可誹謗斷法,如彼人.」.』佛

語舍利弗:「是爲示人之大明,以所因

罪,受其身甚大醜惡,極勤苦臭處,誠

不可說.其苦痛甚大,而久劇.是善男

子、善女人聞是語,自足以不敢復誹

謗.」須菩提白佛言:「善男子、善女人聞

是人但坐,口所言乃致是罪.」佛語須

菩提:「是愚癡之人於我法中作沙門,

反誹謗般若波羅蜜言非道.止般若

波羅蜜爲者,止佛、菩薩,以止佛菩薩

者爲斷過去、當來、現在佛薩芸若.已

斷薩芸若者爲斷法,以斷法者爲斷

比丘僧,以斷比丘僧者,爲受不可計

阿僧祇之罪.」須菩提白佛言:「若有斷

般若波羅蜜者,天中天,爲幾事?」佛語

須菩提:「以爲魔所中,是善男子是善

女人不信、不樂,用是二事故,能斷深

般若波羅蜜.復次,須菩提,斷般若波

羅蜜者復有四事.何謂四事?隨惡師

所言,不隨順學,不承至法,主行誹謗

索人短,自貢高.是爲四事.」須菩提白

佛言:「少有信般若波羅蜜者,天中天,

不曉了是法故.」佛語須菩提:「如是如

是.少有信般若波羅蜜者不曉法故.」

須菩提言:「云何深般若波羅蜜少有

信者?」佛語須菩提:「色無著無縛無解.

何以故?色之自然爲色,痛痒、思想、生

死、識無著無縛無脫.何以故?識之自

然爲識,過去色無著無縛無脫.何以

故?過去色之自然故.當來色無著無

縛無脫.何以故?當來色之自然色故.

今現在色無著無縛無脫.何以故?色

之自然色故.過去痛痒、思想、生死、識,

無著無縛無脫.何以故?過去色之自

然故.當來識無著無縛無脫.何以故?

當來識之自然故.今現在識無著無

縛無脫.何以故?識之自然故.用是故,須

菩提,般若波羅蜜甚深少有信者.」

摩訶般若波羅蜜淸淨品第六

須菩提白佛言:「般若波羅蜜少有曉

者將不狎習故.」佛語須菩提:「如是如

是.般若波羅蜜少有曉者用是不狎

習之所致.何以故?須菩提,色淸淨,道

亦淸淨故.言色淸淨,道亦淸淨.痛痒、

思想、生死、識,亦淸淨故,言道亦淸淨,

是故識亦淸淨.復次,須菩提,色淸淨

薩芸若亦淸淨,色亦淸淨.是故色淸

淨薩芸若亦淸淨等無異.今不斷前,

前不斷後故,無壞.以是故,前爲不斷.」

舍利弗白佛言:「淸淨者,天中天,爲甚

深.」佛言:「甚淸淨.」舍利弗言:「淸淨爲極

明,天中天.」佛言:「甚淸淨.」舍利弗言:「淸

淨無有垢,天中天.」佛言:「甚淸淨.」舍利

弗言:「淸淨無瑕穢,天中天.」佛言:「甚淸

淨.」舍利弗言:「淸淨無所有,天中天.」佛

言:「甚淸淨.」舍利弗言:「於欲無所欲淸

淨,天中天.」佛言:「甚淸淨.」舍利弗言:「於

色而無色淸淨,天中天.」佛言:「甚淸淨.」

舍利弗言:「無所生爲色甚淸淨,天中

天.」佛言:「甚淸淨.」舍利弗言:「於有智而

無智甚淸淨,天中天.」佛言:「甚淸淨.」舍

利弗言:「於智者而無智者甚淸淨,天

中天.」佛言:「甚淸淨.」舍利弗言:「於色而

有智無有者甚淸淨,天中天.」佛言:「甚

淸淨.」舍利弗言:「於痛痒思想生死識

而無有智無有智者甚淸淨,天中天.」

佛言:「甚淸淨.」舍利弗言:「般若波羅蜜

甚亦淸淨,天中天.」「薩芸若者不增不

減,天中天.」佛言:「甚淸淨.」舍利弗言:「般

若波羅蜜甚淸淨,於諸法無所取,天

中天.」佛言:「甚淸淨.」須菩提白佛言:「我

者淸淨色亦淸淨,天中天.」佛言:「本淸

淨.」須菩提言:「故曰我淸淨,痛痒、思想、

生死、識,亦淸淨,天中天.」佛言:「本淸淨.」

須菩提言:「我淸淨,道亦淸淨,天中天.」

佛言:「本淸淨.」須菩提言:「我者淸淨,薩

芸若亦淸淨,天中天.」佛言:「本淸淨.」須

菩提言:「我者淸淨無端緖,天中天.」佛

言:「本淸淨.」須菩提言:「我者淸淨無有

邊,色亦淸淨無邊,天中天.」佛言:「本淸

淨.」須菩提言:「我者無有邊,痛痒、思想、

生死、識,亦無有邊,天中天.」佛言:「本淸

淨.」須菩提言:曉知淸淨者,卽菩薩摩

訶薩般若波羅蜜是.」佛言:「本淸淨.」須

菩提言:「般若波羅蜜者亦不在彼亦

不在是,亦不離是亦不在中閒,天中

天.」佛言:「本淸淨.」須菩提白佛言:「菩薩

摩訶薩知是者爲行般若波羅蜜,有

想者便離般若波羅蜜遠已.」佛言:「善

哉,善哉!須菩提,有字者便有想以想

故著.」須菩提白佛言:「難及波羅蜜.天

中天,安隱決於著.」舍利弗言:問須菩

提,何所爲著?」須菩提言:「知色空者,是

曰爲著.知痛痒、思想、生死、識空,是曰

爲著.於過去法,知過去法,是曰爲著.

於當來法,知當來法,是曰爲著.於現

在法,知現在法是曰爲著.知法者爲

得大功德,發意菩薩,是卽爲著.」釋提

桓因問須菩提:「何謂爲著?」須菩提心

知拘翼持是知心,施與作阿耨多羅

三耶三菩心者本淸淨,能可有所作,

善男子善女人其菩薩者,勸人教人,

爲阿耨多羅三藐三菩爲說正法,自

於身無所失,於佛種有所造,是善男

子善女人以離諸著,爲棄本際.佛言:

「善哉,善哉!須菩提,令菩薩摩訶薩,知

本際爲覺著事.復次,須菩提,有著甚

深微妙.我今說之,諦聽,諦聽.上中下

言悉善.」須菩提白佛言:「願樂欲聞.」佛

言:「若善男子善女人於怛薩阿竭阿

羅訶三耶三佛,念欲作想,隨所想,是

故爲著過去、當來、今現在佛.天中天,

於無餘法代勸助之,是爲勸助阿耨

多羅三耶三菩,於法者而無法故,曰

無過去、當來、今現在.以是不可有所

作亦不可有想,亦不可作因緣,有不

可見聞不可知.」須菩提白佛言:「其本

甚深淸淨,天中天.」佛言:「本淸淨.」須菩

提言:「今自歸般若波羅蜜.」佛言:「法無

作者故,得成阿惟三佛.」須菩提言:「諸

法實無作阿惟三佛者.」佛語須菩提:

「無有兩法用之本淨故,曰爲一其淨

者,於一切亦無作者.」佛語須菩提:「是

以離諸著爲棄本際.」須菩提白佛言:

「般若波羅蜜者難了,天中天.」佛言:「如

是無有得阿惟三佛者.」須菩提言:「般

若波羅蜜不可計,天中天.」佛言:「如是

須菩提,非心之所知.」須菩提言:「爲無

有作者,天中天.」佛言:「無有作者故,無

所著.」須菩提白佛言:「菩薩當云何行

般若波羅蜜?」佛言:「不想痛痒、思想、生

死、識行,爲行般若波羅蜜;色不滿色,

爲行般若波羅蜜;色不滿爲非色行,

爲行般若波羅蜜;痛痒、思想、生死、識

不滿,爲行般若波羅蜜.」須菩提白佛

言:「難及,天中天.於著無所著,是實爲

不著.」佛言:「不著色者,爲行般若波羅

蜜;不著痛痒、思想、生死、識行,爲行般

若波羅蜜.是爲菩薩摩訶薩,行般若

波羅蜜.於色爲不著,於痛痒、思想、生

死、識爲不著,於須陁洹、斯陁含、阿那

含、阿羅漢、辟支佛道亦不著.所以者

何?以過諸著故,復出薩芸若中,是爲

般若波羅蜜.」須菩提白佛言:「所說法

甚深難逮.天中天,若所說不增,不說

者亦不減.」佛言:「如是如是.須菩提,譬

若怛薩阿竭.盡壽稱譽空,空亦不增.

若不稱譽空亦不減.譬如稱譽幻人

者亦不增,不稱譽者亦不減.聞善亦

不喜,聞惡不憂.如是須菩提,於法各

各諷誦學之.法亦不增不減.」須菩提

白佛:「菩薩摩訶薩甚慊苦行般若波

羅蜜,若有守般若波羅蜜者,不懈不

恐,不怖不動不還.以何故?守般若波

羅蜜者爲守空故.一切皆當爲菩薩

摩訶薩作禮,用被僧那大鎧故,與空

共戰爲一切人故著僧那爲一切人

故,而擧空.是菩薩摩訶薩爲極大勇

猛.天中天,用空法故,自致阿耨多羅

三耶三菩,得成阿惟三佛.有異比丘

心念之,當自歸般若波羅蜜,爲無所

生法亦爲無所滅法.」釋提桓因語須

菩提:「菩薩隨般若波羅蜜教者爲隨

何教?」須菩提言:「爲隨空教.」釋提桓因

言:「何所隨空教者?」須菩提言:「其欲寂

靜者,是菩薩摩訶薩,爲知般若波羅

蜜.」釋提桓因白佛言:「其受般若波羅

蜜者,天中天,當護幾何閒?」須菩提謂

釋提桓因:「云何拘翼,能見法當所護

者不?而言欲護之.」釋提桓因言:「不.」須

菩提言:「隨般若波羅蜜教作者,是爲

以得護.若人若非人終不得其便.」須

菩提言:「若菩薩摩訶薩護空者爲隨

般若波羅蜜行已,云何拘翼,能可護

響不?」釋提桓因言:「不能.」須菩提言:「如

是.拘翼,菩薩摩訶薩行般若波羅蜜

者,其法亦如響,以知是者亦復無想,

以無想念爲行般若波羅蜜.用佛威

神,三千大千國土諸四天王、諸釋梵

及諸尊天一切皆來到佛所,前爲佛

作禮,遶竟三帀,各住一面,諸天天王、

釋梵悉承佛威神,念諸千佛皆字釋

迦文,其比丘者皆字須菩提.問般若

波羅蜜者皆如釋提桓因.」

摩訶般若鈔經卷第三

摩訶般若鈔經卷第四 河

秦天竺沙門曇摩蜱共竺佛念譯

本無品第七

須菩提白佛言:「諸法隨次者,天中天,

是爲法語\*故曰:「無所損諸法者爲無

有端.」.其法相者爲無所㝵,如空法者,

爲無所生,諸所生不可得,是爲法生

故,無所得.」諸欲諸梵天子俱白佛言:

「其寂者,卽佛弟子今尊者須菩提所

說者悉空.」須菩提語諸天子言:「爲隨

怛薩阿竭教」佛言:「云何須菩提,知隨

怛薩阿竭教?」須菩提復言:「如怛薩阿

竭本無.是爲怛薩阿竭教.諸過去、

當來、現在悉爲本無.」佛言:「隨本無者

爲隨怛薩阿竭教,諸法亦本無.如諸

法本無,怛薩阿竭亦本無,一切本無,

悉爲本無.是爲須菩提,以隨怛薩阿

竭教,無有異隨本無者,是爲怛薩阿

竭教不異,無有異隨怛薩阿竭者爲

隨本無.本無者是爲怛薩阿竭,立須

菩提之所立.爲隨怛薩阿竭教,如怛

薩阿竭本無無所㝵,諸法亦本無,無

所㝵.是者須菩提.爲隨怛薩阿竭教,

以如怛薩阿竭本無者,於法亦本無,

一本無等無異.我者亦無作者本無,

亦無作者一切皆本無,亦復無本無.

如本無本無我者,亦爾故,須菩提,爲

隨怛薩阿竭教如怛薩阿竭本無,不

異無有異.是故諸法亦本無不異無

有異,是爲怛薩阿竭本無,亦不壞亦

不腐不可得.是者,須菩提爲隨怛薩

阿竭教,怛薩阿竭與諸法俱本無,無

異亦無異.本無亦不有異,本無悉皆

是本無.如須菩提所隨者以入不可

計,人亦復無所入,是爲隨怛薩阿竭

教.怛薩阿竭者,是爲本無,亦不過去、

當來、今現在及諸法悉皆本無故,亦

無過去、當來、今現在.如是者,須菩提,

爲隨怛薩阿竭教,以如來本無者,卽

曰怛薩阿竭教.怛薩阿竭者卽是本

無,當來亦本無,過去亦本無,現在亦

本無.以隨過去本無,怛薩阿竭教是

爲本無,以隨當來本無,怛薩阿竭教

是爲本無.以隨現在本無.怛薩阿竭

教是爲本無,以如過去、當來、今現在

本無.怛薩阿竭教是爲本無,以如過

去、當來、今現在本無,怛薩阿竭教,是

爲本無,等無異.如諸法本無,是者須

菩提,等無異,爲隨怛薩阿竭教等無

異,是爲眞菩薩之本無.自致阿惟三

佛,亦俱等本無,以如本無者,便得本

無如來名,地卽爲六反震動.怛薩阿

竭因是本無而得成.是故須菩提,爲

隨怛薩阿竭教.復次,須菩提,爲不隨

色,爲不隨痛痒、思想、生死、識,亦不隨

須陁洹道、亦不隨斯陁含、阿那含、阿

羅漢、辟支佛.是者,須菩提,爲隨怛薩

阿竭教.」舍利弗白佛言:「本無者甚深,

天中天.」佛言:「如是本無實甚深.說本

無時,三百比丘皆得阿羅漢,五百比

丘尼皆得須陁洹道,五百諸天及人

悉逮得無所從生法樂忍,六十菩薩

皆得阿羅漢道.」佛語舍利弗:「是輩菩

薩供養過去五百佛已,皆作施與,護

於淨戒,成於忍辱,所作精進,定足於

禪,以不得般若波羅蜜漚和拘舍羅.

雖是菩薩摩訶薩有道意,入空、無相、

無願,離於漚和拘舍羅者,便中道爲

本際,作證得聲聞.譬如有大鳥.舍利

弗,其身若四千里,若八千里,若萬二

千里,若萬六千里,若三萬里,從忉利

天上,欲來下至閻浮利地.是鳥而無

翅,反從忉利天上,自投來下,云何舍

利弗,是鳥欲中道還上忉利天上,寧

能還不?」舍利弗言:「不能,天中天.」佛言:

「是鳥來下,至閻浮利地,欲令其身不

痛,寧能使不痛?」舍利弗言:「不能,天中

天.其鳥來下,身不得不痛.若死若當

悶極.何故其身甚大而反無翅?」佛言:

「如是.舍利弗,正使菩薩摩訶薩如恒

邊沙劫,作布施,護於淨戒,成於忍辱,

所作精進,定足於禪,發心甚大,欲摠

攬一切成阿惟三佛,不得般若波羅

蜜漚和拘舍羅者,便中道墮落在聲

聞辟支佛道地.如是舍利弗,菩薩摩

訶薩於過去、當來、今現在佛所,爲不

持戒三昧,若智慧,若脫慧,若見慧,而

反作想,是爲不持怛薩阿竭戒三昧,

智慧,若脫慧,若見慧,爲不知怛薩阿

竭故而曉知,但聞空聲想之,如所聞

持,欲作阿耨多羅三耶三菩,會不能

得,便中道在聲聞、辟支佛道地.何以

故?如是爲不得般若波羅蜜漚和拘

舍羅故.」舍利弗白佛言:「我念佛之所

說,其離般若波羅蜜漚和拘舍羅者,

便不能自致阿耨多羅三耶三菩.若

有菩薩摩訶薩欲得阿耨多羅三耶

三菩阿惟三佛者,當黠學般若波羅

蜜漚和拘舍羅.」諸欲天諸色天子俱

白佛言:「般若波羅蜜者甚深,難曉難

了,泊然者不得阿耨多羅三耶三菩.」

佛語諸天子言:「如是般若波羅蜜者

甚深,難曉了,泊然不得阿耨多羅三

耶三菩.」須菩提白佛言:「般若波羅蜜

者難曉了.天中天,如我念是慧,其爲

泊然者,乃能得阿耨多羅三耶三菩.

何以故?亦不於是有得阿惟三佛者

故.曰法空,無作阿惟三佛.用法空故,

於法亦不能得.當作阿惟三、佛者故,

諸法悉空,於法無所有,是爲法語.無

作阿惟三佛故,曰法空.無作阿惟三

佛者,亦無得阿惟三佛者,其念一切

諸法悉空.隨是者天中天,而泊然得

阿耨多羅三耶三菩,成阿惟三佛.」舍

利弗謂須菩提:「如所說者,泊然得阿

耨多羅三耶三菩,是爲甚難.何以故?

空,不念我當作阿耨多羅三耶三菩,

成阿惟三佛,如是法者易得阿惟三

佛.何以故?如恒邊沙等菩薩云何轉

還?」須菩提言:「當作是知.不爲泊然者

難得阿耨多羅三耶三菩.」須菩提謂

舍利弗:「用色還不作阿耨多羅三耶

三菩?」答言:「不.」「用痛痒、思想、生死、識,還

不作阿耨多羅三耶三菩?」答言:「不.」「能

有異色得法還不作阿耨多羅三耶

三菩?答言:「不.」能有異痛痒、思想、生死、

識得法,還不作阿耨多羅三耶三菩?」

答言:「不.」色本無,寧還不作阿耨多羅

三耶三菩?答言:「不.」痛痒、思想、生死、識,

本無,寧還不作阿耨多羅三耶三菩?

答言:「不.」「云何舍利弗,能有異色本無,

於法得還不作阿耨多羅三耶三菩?

答言:「不.」「能有異痛痒、思想、生死、識,本

無,於法得還不作阿耨多羅三耶三

菩?」答言:「不.」「云何舍利弗,本無爲還不

作阿耨多羅三耶三菩?」答言:「不.」「能有

異本無於法,得還不作阿耨多羅三

耶三菩?」答言:「不.」設於是法不得,何所

法還者作阿耨多羅三耶三菩?」舍利

弗謂須菩提:「如所說法無有菩薩還

者.」須菩提言:「菩薩之人而有三德,是

怛薩阿竭所說.一者佛衍菩薩,而不

計三,如須菩提所言.」分耨文陁尼弗

語舍利弗:「須菩提所說一道者而當

問之.」舍利弗謂須菩提:「欲問所說一

道佛衍菩薩事.須菩提,欲問所說一

道佛衍菩薩事.」須菩提言:「云何舍利

弗,於本無中,能見三道,是爲聲聞、辟

支佛.」佛語舍利弗言:「不見本無中,得

二事者.」須菩提言:「云何舍利弗,本無

者爲一不?是故曰得.若菩薩摩訶薩

聞本無心不懈怠,是菩薩摩訶薩,會

致至菩薩.」佛言:「善哉,善哉!須菩提,如

所說無異悉佛威神之所致,是爲菩

薩摩訶薩本無無有異,若菩薩心不

懈怠,會至菩薩.」舍利弗白佛言:「何謂

爲菩薩?」佛語舍利弗:「成阿耨多羅三

耶三菩則是.」須菩提白佛:「何謂菩薩

摩訶薩欲成者,云何住?」佛言:「視一切

人,皆等其心不異,無有害意,以慈心

向人.若身無異,其心柔軟,其心加哀,

其心無瞋恚,無所㝵心.無所嬈心,視

之若父母無異,是心菩薩摩訶薩所

住.當作是學.」

摩訶般若波羅蜜阿惟越致品第八

須菩提白佛言:「阿惟越致菩薩摩訶

薩當何以比觀其相行,知是爲阿惟

越致菩薩摩訶薩?」佛語須菩提:「於凡

人及聲聞、辟支佛,乃至怛薩阿竭道

地,聞悉本無而不動搖亦無有異,於

其法亦本無,是爲本無於不動搖.是

卽爲度,如所聞不轉亦不有疑,亦不

言是亦不言非.如本無者爲無所失,

其所語不輕,不說他事,但說中正.他

人有所作亦不觀視.如是比觀其相

行具足,知是卽阿惟越致菩薩摩訶

薩.復次須菩提,阿惟越致菩薩摩訶

薩者不形沙門、婆羅門面類,是爲沙

門,是爲婆羅門.所見知悉諦了,終不

祠祀,跪拜餘天,不持華香而奉上之.

如是比觀其相行具足,知是卽阿惟

越致菩薩摩訶薩.復次,須菩提,阿惟

越致菩薩摩訶薩終不生惡處,不作

婦人.如是比觀其相行具足,知是卽

阿惟越致菩薩摩訶薩.復次,須菩提,

阿惟越致菩薩摩訶薩終不離十善,

身自不殺,教人不殺,身自不盜,不婬

泆、不兩舌、不惡口、不妄言、不綺語、不

妒嫉、不貪餘、不疑亂,身自作正,教人

守正,是爲十善.又於夢中,自護不失

十善,是爲阿惟越致菩薩摩訶薩,於

夢中,面自見十善,如是比觀其相行

具足,知是卽阿惟越致菩薩摩訶薩.

復次,須菩提,阿惟越致菩薩摩訶薩

心所學法,持欲安隱一切人,悉爲說

法,是爲法施,令一切皆得法所.是卽

爲法施,於一切,如是比觀其相行具

足,知是卽阿惟越致菩薩摩訶薩.復

次,須菩提,阿惟越致菩薩摩訶薩若

王者爲人中之雄.持所知名慧,聞說

深法,終不有疑,不有疑,不言不信.所

言柔軟,所語如蜜,復少睡臥.出入行步,

其心不亂,徐行安步,擧足蹈地,擇地

而行.及所被服衣中,無蚤,常而淨潔,

無有塵垢亦無有憂.身中都無八十

種虫.所以者何?是菩薩摩訶薩所有

功德,過出世閒功德上,稍稍欲成滿

其功德轉倍故,其身淸淨,心亦淸淨.」

須菩提白佛:「云何天中天,菩薩摩訶

薩心淸淨,當何以知?」佛語須菩提:「菩

薩摩訶薩所作功德轉倍益多稍稍

極上,其心自在而無所㝵,其功德悉

逮心故淸淨,過聲聞、辟支佛道、地.是

爲菩薩摩訶薩心淸淨,如是比觀其

相行具足,知是卽阿惟越致菩薩.復

次,須菩提,阿惟越致菩薩摩訶薩不

求財物.若供養者無有慳貪,說深法

時,無有厭極,正作在知.其欲聞深法

者持般若波羅蜜爲說之,其有作餘

道,若世事者,持般若波羅蜜主爲正

之.其不解者以般若波羅蜜便爲解

之.如是比觀其相行具足,知是卽阿

惟越致菩薩摩訶薩.復次,須菩提,至

者弊魔便來,致所化作八大泥犂,一

泥犂化有若干百千菩薩,便指示言:

是輩人者皆從佛受決已,皆是阿惟

越致.今悉墮泥犂中,皆佛之所授決.

設若作阿惟越致受決已者當疾悔

之.我非阿惟越致.設若言爾者,便不

入泥犂,當生天上.」佛語須菩提:「設心

不動者,是阿惟越致菩薩摩訶薩.」佛

言:「我所語者無有異.設當生惡處者

佛語爲有異,如是比觀其相行具足,

知是卽阿惟越致菩薩摩訶薩.復次,

須菩提,弊魔化作沙門,若用被服,到

菩薩摩訶薩所言:「若前從我所聞,從

我所受,今悉棄捨,皆不可用.若今當

自悔其過,若疾悔之隨我言者,我日

日自來問訊.若設不用我言者,我終

不復來相視.」.若莫復說是語:「非佛所

說,是皆他餘外道之造作.今我所語,

是佛所說.」.』佛言:「聞是說而動轉者當

知其人不從過去佛受決,來在菩薩

摩訶薩擧中,多有菩薩摩訶薩,未在

阿惟越致.其界,設不動轉者,念法無

有,生死念無有,生死信他人言.譬若

比丘得羅漢者不隨他人所言,眼悉

見法,以爲作證,是爲無所有,終不可

動.是菩薩摩訶薩亦不可動.如聲聞、

辟支佛道地所念法,衆不復還.是菩

薩摩訶薩正向薩芸若,不可復還.用

是比觀其相行具足,知是卽阿惟越

致菩薩摩訶薩.復次,須菩提,弊魔到

菩薩摩訶薩所,化作異人,若所求者

甚爲勤苦,非薩芸若行,若致負,是勤

苦爲,若用是勤苦爲作,不當自還厭

耶?當復於何所,更索是軀?汝何不早

取羅漢,用佛爲求耶?」佛言:「設不動轉

者弊魔復棄捨去.更爲方略,化作若

干菩薩,在其邊立,復生指語之,若見

是菩薩不?皆供養如恒邊沙佛已,皆

與衣服、飯食、牀臥、醫藥悉具足.皆於

恒邊沙佛所,悉行淸淨戒,皆從受事,

聞其中,慧當所施行.其所求者爲悉

學已所住如法,今皆不能得阿耨多

羅三耶三菩.作是學已,作是受已,作

是行已,不能得薩芸若,何況若欲得

阿耨多羅三耶三菩?」佛言:「設是不動

者弊魔便去,更化作比丘,作是言語:

「是悉羅漢.過去世,時皆行菩薩道.今

悉取羅漢,今是尚如是比丘.若當從

何所得阿耨多羅三耶三菩?」.』佛言:「是

菩薩摩訶薩雖從異處,聞是言,續作

其行心不動轉,亦無有異心,覺知魔

爲.」佛言:「若有學波羅蜜,隨其行者不

得薩芸若,當從何所得?佛所語者爲

無有異,其作是學,其作是行.如般若

波羅蜜者心不動搖,設是不得薩芸

若,佛語爲有異.佛所語者終不有欺.

是菩薩摩訶薩當作是學.用是比觀

其相行具足,知是卽阿惟越致菩薩

摩訶薩.復次,須菩提,弊魔往到阿惟

越致菩薩所,作是曉言:「薩芸若者如

空,是法不可得邊幅,是法不可得窮

極,有所可得.何以故?無阿惟越致亦

無得阿惟三佛者.今我觀視其法,都

盧皆空.若之所作,是爲勤苦,不當覺

知.」.是魔所爲,云何欲得阿耨多羅三

耶三菩?是非佛所說.」佛言:「是善男子

善女人當如是知當作是念爲魔事,

其心正直而不動搖.用比觀其相行

具足,知是卽阿惟越致菩薩摩訶薩.

復次,須菩提,阿惟越致菩薩摩訶薩

欲作第一禪、第二禪、第三至于第四

禪,三摩越,隨是四禪而不錄禪目,是

爲三摩越爲人欲故.用是比觀其相

行具足,知是卽阿惟越致菩薩摩訶

薩.復次,須菩提,阿惟越致菩薩摩訶

薩不求稱譽其名字者.若稱說者不

念所欲其心廣大,但念一切悉令得

安,行步坐起,其心不亂,出入用意當

而至誠,不求有力,不他婬欲.若欲往

來自患其欲,於欲常有恐怖.譬若男

子過大空澤之中,若欲飮食畏於賊

盜,疾欲發去,自念何時當到聚落,安

隱之處,疾得脫去?阿惟越致菩薩摩

訶薩亦復如是,於愛欲,有往來時,自

念所作是爲不可,是卽爲非皆悉不

正,非我法之所作,亦不念餘惡.何以

故?欲使一切皆得安隱.」佛言:「其作是

念皆是般若波羅蜜威神之力.用是

比觀其相行具足,知是卽阿惟越致

菩薩摩訶薩.復次,須菩提,和夷羅洹

閱叉常隨從阿惟越致菩薩摩訶薩,

其餘鬼神不敢附之,終不失志,其心

不亂,其身亦不妄起,身體完具,無所

缺減,爲人雄,不誘他人婦女.若爲作

符,若呪若藥,都不爲是,亦不自爲,亦

不教人爲,是爲菩薩之淨,不說男子

事.亦不說婦人事,都無是愆.用是比

觀其相行具足,知是卽阿惟越致菩

薩摩訶薩.復次,須菩提,阿惟越致菩

薩摩訶薩不與聚會人,從事,亦不與

王者,亦不與賊亦不與兵.亦不與軍

亦不與聚邑,亦不與城郭,亦不與世

俗,亦不與女人,亦不與男子,亦不與

餘道.亦不與穀,亦不與須,亦不與祠,

亦不與雜色,亦不與華,亦不與香.亦

不與調戲,亦不從海,亦不從利,亦不

作若干種,亦不與所有從事.但與般

若波羅蜜從事,不離薩芸若,常念不

忘.亦不與鬪從事,自守如法常行中

正,不從非法,常稱譽賢者,以爲上頭.

常於人,欲作親厚,不作怨惡,但求怛,

薩阿竭法,則欲求生異方佛剎,作是

求將不生彼閒.用是故,常得見佛.復

得供養阿惟越致菩薩摩訶薩,或從

欲從色從無色,去其彼閒,來生中國.

若在善人家,若黠慧中生.若在生談

語之中,若在曉經書之家,不喜豫少

事.有生於邊地,悉生大國中,終不犯

法.用是比觀其相行具足,知是卽阿

惟越致菩薩摩訶薩.復次,須菩提,阿

惟越致菩薩摩訶薩亦不言:「我是阿

惟越致.」,亦不念:「我是阿惟越致.」,亦不

自疑:「我不在阿惟越致地.」.譬若男子

得須陁洹道,於其道地,終不有疑,魔

事雖起,卽悉覺知,旣起者不隨其計,

阿惟越致菩薩摩訶薩亦如是.自於

道地,終不有疑,亦不懈怠,魔事雖起

卽悉覺知.旣起者不隨其計.譬若男

子作惡逆者,其心終不有忘,至于命

盡,其心終不可轉.阿惟越致菩薩摩

訶薩者終不可移其心,忠正立,於阿

惟越致菩薩心終不可動,天上、天下、

終不可轉.魔事雖起卽悉覺知,旣起

者不隨其計,自於道地,終不有疑.亦

無聲聞、辟支佛心,終不念言佛之難

得,其地安隱端,自堅住無有勝者.何

以故?如是住者無有能過,弊魔大愁

便化作佛,往到其所言:「若當聚羅漢

證,證如來受決,得阿耨多羅三耶三

菩.何以故?若不得比,亦不得相,其如

心比者用是相行具足,能爲菩薩摩

訶薩,或尚不得阿耨多羅三耶三菩,

若當何當因得?」.』佛言:「設是菩薩摩訶

薩心不動轉,知是菩薩摩訶薩,從過

去怛薩阿竭、阿羅訶、三耶三佛所受

決已.設復作是念者知魔作佛像來,

是男子卽非佛是魔所爲,其作是作,

以應阿惟越致地.如佛所說魔事無

有異,其作是視,其作是念,知魔所爲,

欲使我轉.」佛言:「設不動者,是菩薩摩

訶薩從過去怛薩阿竭阿羅訶三耶

三佛,所以受決,住阿惟越致地已.何

以故?用是比觀其相行具足,知是審

阿惟越致.如是比觀其相行具足,知

是卽阿惟越致菩薩摩訶薩.復次,須

菩提,阿惟越致菩薩摩訶薩用法故,

不貪所有,亦不惜身壽命,是菩薩摩

訶薩欲悉受法,爲護過去、當來、今現

在佛所有法,其欲護過去、當來、今現

在佛法,以爲人數,是卽爲決,是爲護

法.用是故,無所惜亦不惜命身,未曾

懈時,無有厭極.如是比觀其相行具

足,知是阿惟越菩薩摩訶薩.

復次,須菩提,阿惟越致菩薩摩訶薩

怛薩阿竭、阿羅訶、三耶三佛之所說

法未曾有疑,亦不言非.」須菩提白佛:

「怛薩阿竭之所說.法亦不疑,不言非,

爲於聲聞說法,亦不有疑,亦不言非.

諸聲聞之所說法於其中,亦不疑,亦

不言非.何以故?須菩提,是菩薩摩訶

薩爲逮無所從,生法樂忍.用是比觀

其相行具足,知是阿惟越致菩薩摩

訶薩.」

摩訶般若波羅蜜恒架調優婆夷品第九

須菩提白佛言:「大哉,阿惟越致菩薩

摩訶薩從大功德,自致阿惟越致,乃

從恒邊沙等,爲以應相.今天中天,說

深法,是菩薩摩訶薩之所施行.」佛言:

「善哉,善哉,須菩提,汝之所內是爲甚

深,是卽爲空、無相、無願、無生死、無所

生、無所有、無所欲,是爲滅泥洹「者,是

爲限.」須菩提白佛:「泥洹者,是限,非是

諸法.」佛語須菩提:「諸法甚深.何以故?

色者甚深.須菩提,痛痒、思想、生死、識

亦甚深,陰亦甚深,如色甚深者.何謂

須菩提痛痒、思想、生死、識之甚深?有

甚深者非色之甚深,是爲色之甚深.

痛痒、思想、生死、識亦爾,是識爲甚深.」

須菩提白佛言:「大哉,微妙色之稍從

泥洹.」佛語須菩提:「痛痒、思想、生死、識

爲稍從泥洹甚深.甚深者般若波

羅蜜,菩薩摩訶薩思惟念是爲住.如

般若波羅蜜教爲學般若波羅蜜,是

菩薩摩訶薩隨是思想惟念如空教.

應行一日甚深不可言.」須菩提白佛

言:「是菩薩摩訶薩應行一日者爲卻

幾劫之生死?」佛語須菩提:「譬若婬泆

有所重愛端正女人,與共期會,女人

不得自在.云何須菩提,其男子寧念

不?」須菩提言:「用女人故,思念甚多,無

有忘時.」佛言:「如是.男子,所念一日,其

心不轉.是菩薩摩訶薩念般若波羅

蜜.應行一日,卻生死若干劫已.其如

般若波羅蜜教,如中所說學,思念隨

行一日者,是菩薩爲卻惡除罪已.若

菩薩摩訶薩離般若波羅蜜者正使

布施,如恒邊沙劫,不如菩薩摩訶薩

隨般若波羅蜜教,應行一日者.其功

德出彼上.復次,須菩提,若菩薩摩訶

薩壽,如恒邊沙等劫,持所布施,與須

陁洹、斯陁含、阿那含、阿羅漢、辟支佛

而,離般若波羅蜜.若有菩薩摩訶薩,

隨般若波羅蜜教,其功德出彼菩薩

壽,如恒邊沙劫布施持戒者上.若有

菩薩摩訶薩念般若波羅蜜起便說

法,其功德復出彼菩薩上.復次,須菩

提,是菩薩摩訶薩爲以法施其功德,

復轉倍,若菩薩摩訶薩作法施者.是

爲阿耨多羅三耶三菩.若有菩薩摩

訶薩法施者,而不守中,其功德不如

菩薩摩訶薩作法施而復守中,若有

持般若波羅蜜者不離守中,是菩薩

摩訶薩其功德甚多.」須菩提白佛:「一

切無生死,若有不動,天中天,此二事

何功德爲甚多?」佛語須菩提:「菩薩摩

訶薩於福生死,於功德生死,所行般

若波羅蜜,樂於空,樂於無所有,樂於

盡,樂於無所得.念是時,爲不離般若波

羅蜜若不離般若波羅蜜者,是菩薩

摩訶薩得不可計阿僧祇功德.」須菩

提白佛:「天中天之所說何謂不可計

阿僧祇功德,有何差特?」佛語須菩提:

「阿僧祇者其數不可盡,極不可計者,

不可量計之了,不可得邊幅.爾故爲

不可計阿僧祇.」須菩提言:「佛,說不可

計者色亦不可計,痛痒、思想、生死、識

亦不可計.」佛語須菩提:「如所言色亦

不可計,痛痒、思想、生死、識亦不可計.」

須菩提白佛:「何謂爲不可計?」佛語須

菩提:「如空故,不可計,無相、無願故,言

不可計.如是者不可計卽爲是空,亦

無異法.」佛言:「云何須菩提,我言諸法

悉空不?」須菩提言:「如是,天中天,所說

法悉空不可盡.」佛言:「如是,須菩提.諸

法悉空不可計,無有法各各異者有

所差特,分別可得、不可得者,卽怛薩

阿竭得不可盡不可計.如空、無相、無

願、無生死、無所生、無所有、無所起、無

所滅.如泥洹隨所喜在所說,是爲怛

薩阿竭教.」須菩提白佛:「大哉,天中天

之所說法,是法實不可逮.如我念佛

之所語,諸法亦不可逮.」佛語須菩提:

「如是諸法不可逮悉.法如空故,不可

逮.」須菩提言:「如佛說本不可逮.願解

不可逮.」佛言:「不須菩提言六波羅蜜

爲不可逮,是爲布施無增無減,尸波

羅蜜、羼波羅蜜、惟逮波羅蜜、禪波羅

蜜、般若波羅蜜,爲不增不減.是卽爲

六波羅蜜不增不減,何謂於六波羅

蜜不增不減?是爲菩薩摩訶薩自致阿

耨多羅三耶三菩.何緣近佛坐?是菩薩

摩訶薩而不離般若波羅蜜,自致阿

耨多羅三耶三菩.」佛語須菩提:「如本

不可逮,不增不減,是菩薩摩訶薩爲

行般若波羅蜜漚和拘舍羅者,不念

是爲檀波羅蜜之所增減,是爲般若

波羅蜜但爲有字,是爲檀波羅蜜持

所有而布施,心念持是功德,施作阿

耨多羅三耶三菩.其施如阿耨多羅

三耶三菩者,是菩薩摩訶薩爲行般

若波羅蜜,其行般若波羅蜜,是爲漚

和拘舍羅.不念尸波羅蜜之增減,但

爲有字,是爲尸波羅蜜,是爲持戒心

念.以是功德施作阿耨多羅三耶三

菩.施如阿耨多羅三耶三菩,是菩薩

摩訶薩爲行般若波羅蜜.羼波羅蜜、

惟逮、禪波羅蜜亦爾.是菩薩摩訶薩

爲行般若波羅蜜漚和拘舍羅者,不

念般若波羅蜜之增減但爲有字,爲

般若波羅蜜者卽是智慧發心.持是

功德施作阿耨多羅三耶三菩,施如

阿耨多羅三耶三菩者.是能爲施.」須

菩提白佛言:「何等爲阿耨多羅三耶

三菩施?」佛語須菩提:「本無者,是爲阿

耨多羅三耶三菩,是爲不增不減,常

隨是念,終不離行.今近阿耨多羅三

耶三菩坐.如是,須菩提.其本無者不

可逮亦不增不減,思惟念,是爲無所

失,是爲波羅蜜不減.是菩薩摩訶薩

思惟念是,爲離阿耨多羅三耶三菩

坐.」須菩提白佛:「菩薩摩訶薩持心初

發心,當近阿耨多羅三藐三菩坐.若

持後心,近阿耨多羅三耶三菩坐.初

心、後心,是二者無有對,後心、初心亦

無有對,何等功德而出生者?」佛語須

菩提:「譬如燈炷之然其炷用初明得

然,若用後明得然.」須菩提言:「亦非初

明得然,亦不離初明得然,亦非後明

得然.亦不離後明得然.」佛言:「云何須

菩提,爲如是不?」須菩提言:「如是如是,

天中天.」佛語須菩提:「菩薩摩訶薩亦

不初心得阿耨多羅三耶三菩,亦不

離初心,得阿耨多羅三耶三菩.亦不

後心得阿耨多羅三耶三菩,亦不離

後心得阿耨多羅三耶三菩.」須菩提

白佛言:「因緣者甚深,天中天.菩薩摩

訶薩不用初心,得阿耨多羅三耶三

菩,菩薩亦不離初心,得阿耨多羅三

耶三菩,亦不後心,得阿耨多羅三耶

三菩.亦不離後心,得阿耨多羅三耶

三菩.云何須菩提,前心爲滅耶,後心

復生耶?」須菩提言:「不,天中天.」「云何須

菩提,心初生者爲滅不?」須菩提言:「其

法爲滅法,天中天.」「云何須菩提,其法

當所滅者寧可滅不?」須菩提言:「不,天

中天.」「云何須菩提,寧可住如本無?」須

菩提言:「其欲住者當如本無.」「云何須

菩提,設令住如本無,將無有異?」須菩

提言:「不,天中天.」「云何須菩提,本無爲

甚深不?」須菩提言:「甚深,天中天.」「云何

須菩提,本無爲有心不?」答言:「無有,天

中天.」「云何須菩提,能有異本無有心

者不?」答言:「不,天中天.」「云何須菩提,本

無見意不?」答言:「不,天中天.」「云何須菩

提,其作是行爲深行不?」答言:「其作是

行,天中天.爲無所行,何以故?作是不

見行,爲不可見行.」佛語須菩提:「菩薩

摩訶薩行般若波羅蜜者,爲行何等?」

須菩提言:「爲行審諦,天中天.」云何須

菩提,其行諦者爲行想不?」答言:「不,天

中天.」「云何須菩提,菩薩摩訶薩爲識

想念不?」答言:「不,天中天.」「云何須菩提,

爲不識想念爲念?」須菩提言:「菩薩摩

訶薩而不爲是,」「云何須菩提,不作想

而得,應行具足一切佛法,不爲聲聞?」

須菩提言:「菩薩摩訶薩漚和拘舍羅

者於無想,爲無所貪.」舍利弗問須菩

提:「若菩薩摩訶薩於夢向三事,三昧

念脫門,空空、無相無相、無願無願三

昧,是爲有益.般若波羅蜜於晝日夜,

復有益,若夜夢中時,亦復有益.何以

故?佛之所說:「晝日,若夜夢中,俱等無

有異.」.』須菩提語舍利弗:「若菩薩摩訶

薩晝日念般若波羅蜜,夜於夢中亦

復倍益念般若波羅蜜.」舍利弗言:「云

何須菩提,若於夢中,有所作,寧有所

有不?」答言:「不.一切諸法說亦如夢中

之所有.」須菩提語舍利弗:「夢中所作

善覺卽大喜,是者爲益.若所作惡,而

不喜者,是卽爲減.」舍利弗言:「設於夢

中,有殺,其心大喜,覺已言:「我殺,是大

快.」是者云何?」須菩提言:「不妄.皆有因

緣,心不空爾會,有所緣.若見若聞,若

念覺卽知之是爲因緣故,令人心,爲

所著,便有所得.何謂所得從所因緣,

乃受其罪,不從無因緣受其罪?皆從

因緣生故.」舍利弗言:「一切所作因緣,

皆爲恍忽,皆爲空耳.云何天中天,從

何因緣而得所生?」答言:「爲從想因緣

得生.」舍利弗言:「菩薩摩訶薩於夢中

布施,持是施與作阿耨多羅三耶三

菩,爲有施與無.」須菩提報舍利弗言:

「大彌勒菩薩摩訶薩今近在是,旦暮

當補佛處.所問者可問之卽能發遣.」

舍利弗白彌勒菩薩:「今我所問.」須菩

提言:「大彌勒菩薩卽能解之.」彌勒菩

薩語舍利弗:「如我字爲彌勒,當所解

者,當以色解.若當以痛痒、思想、生死、

識解,色者卽空,當以無所有解之.若

痛痒、思想、生死、識空解,亦不見法,當

所解者,何所得解?亦不見法所解,當

得阿耨多羅三耶三菩.」舍利弗白彌

勒菩薩:「所說者爲已得證.」彌勒菩薩

語舍利弗:「所說法不言得證.」舍利弗

便作是念:「彌勒菩薩所入慧爲甚深.

所以者何?般若波羅蜜以來久遠.」.佛

言:「云何舍利弗,若能見彼作羅漢者

不?」舍利弗言:「不,天中天.」佛語舍利弗:

「菩薩摩訶薩行般若波羅蜜亦如是

不念:「我,從是法受決,不從是法得決.」.

若於是法當得阿耨多羅三耶三菩,

自致阿惟.三佛,是菩薩摩訶薩其作

是作爲行般若波羅蜜,不恐不得阿

惟三佛.隨是教者爲行般若波羅蜜,

是菩薩摩訶薩爲以無所畏.何以故?

若至大劇難處,虎狼之中,不畏不怖,

心念言:「設有噉我者,當爲布施.」.是爲

具足行檀波羅蜜,近阿耨多羅三耶

三菩,願:「我作佛,令其剎中,無禽獸之

道.」.若菩薩摩訶薩至大劇賊之中,亦

不畏怖.何以故?設令於其中死,心念言:

「我身會當棄捐,設殺我者我不瞋恚.」.

是爲具足忍辱行羼波羅蜜,當近阿

耨多羅三耶三菩,願:「我作佛時,令其

剎中,人無有賊盜.」.若菩薩摩訶薩至

大無水漿之處亦不畏怖,心念言:「一

切人念悉無德使、無水漿,願我作佛

時,令其剎中,常有八味之水,使一切

人,悉得用之.」.用世閒人故,常爲精進.

若菩薩摩訶薩至穀貴之處,亦不畏

怖,心念言:「我當堅其精進,自致得阿

耨多羅三耶三菩,成阿惟三佛時,令

我剎中,無有惡,皆使一切人在所願,

飮食悉令在前.如忉利天上所有.」.是

善男子用一切人故,精進,自致阿耨

多羅三耶三菩,成阿惟三佛.若菩薩

摩訶薩在惡賊時,亦不畏怖.何以故?

不見法當所痛者,用是故,無所畏.假

使我身,遭是病死,心不有異,必當精

進,願:「我作阿耨多羅三耶三菩,成至

佛時,令其剎中,一切人皆無惡穢者、

死亡者.」.是菩薩摩訶薩之所言,如佛

語而無異.復次,舍利弗,是菩薩摩訶

薩不久,當成阿耨多羅三耶三菩,自

致阿惟三佛,自於其法,亦不恐怖.何

以故?從本際已來,發心呼言,不久其

本際者爲若干,爲久遠爲甚大,久心

如一轉頃,是爲本際.是菩薩摩訶薩

今近阿耨多羅三耶三菩,成阿惟三

佛故,日聞是而不恐怖.爾時優婆夷

從坐起,前爲佛作禮,長跪白佛:「我聞

是語,不恐不怖,必後欲爲一切人說

法,令不恐怖.」應時,佛笑,口中五色光

出笑竟訖,以優婆夷者卽以金華,持

散佛上,用佛威神,其華在佛上,亦不

墮地.阿難從坐起,整衣服,前爲佛作

禮,卻長跪問佛:「怛薩阿竭所笑不妄,

必有所說.」佛語阿難:「是恒架調優婆

夷者卻後當來世,其劫名爲星宿,當

於是劫中,作佛,號字曰金華佛.」佛語

阿難:「是優婆夷者後當棄女人形體,

更受男子身,便生阿閦佛國.」

摩訶般若鈔經卷第四

戊戌歲高麗國大藏都監奉勅彫造

摩訶般若鈔經卷第五 河

秦天竺沙門曇摩蜱共竺佛念譯

守空品第十

須菩提白佛言:「云何爲空所作不貪,

云何守空卽是三昧?」佛語須菩提:「菩

薩摩訶薩行般若波羅蜜者,觀色空,

觀痛痒、思想、生死、識空,作是觀者爲

一心.如所觀於法,亦爲無所見,於法

中,而不作證.」須菩提白佛言:「佛所說

者不以空作證.云何菩薩摩訶薩於

三昧,不以空作證耶?」佛語須菩提:「是

菩薩摩訶薩觀一切色所有皆空亦

不作證,作是觀者爲不取證,不作證

觀卽無所貪.是者爲觀以無所貪是

卽爲觀,欲向是時,而不證不貪,其時,

心不念三昧因緣,是者爲念.爾時,爲

不失菩薩本法,不中道得證.何以故?

所作功德法甚深.不貪是時故,不取

證,以從般若波羅蜜得護.譬如人若

勇若捍,能卻敵者爲人端正猛健.無

所不能,悉知兵法六十四變,悉索五

曉,爲衆所敬.在所致處,無不得利,從

是所得,轉分布與人,其心人俱莫不

歡喜.若有他事,與父母妻子,俱過大

劇難之中,其人便自安其父母妻子

言:「莫恐莫怖,今當俱出是難之中.」.若

於其中,怨家卒來,其人慧黠.應時出

其父母妻子,送歸鄕里.皆得完具亦

無有惡,及於怨家亦無所中傷.何以

故?用無所不曉,其人勇健爲變化,勝

於怨家,怨家見者莫不恐怖而皆走

去.其父母妻子得出難中,歸其處所,

無不歡喜.如是須菩提,菩薩摩訶薩

於一切人,極大慈心.是時,菩薩摩訶

薩持慈心,悉施於人,過諸垢濁魔之

所部,復出聲聞、辟支佛道地上,菩薩

於三昧中立,而無所盡.用波羅蜜故,

於空爲無所貪.作是行時,是菩薩摩

訶薩爲行空三昧向脫門.亦不以有

相不以無相,故不取證.譬若飛鳥.須

菩提,飛行空中,無所觸㝵,是菩薩摩

訶薩爲行空至空,向無相至無相,向

無願至無願,不以空、無相、無願故墮,

悉欲具足佛諸法.譬如工射之人.須

菩提,射空其箭在空中,復以一箭中

前箭後,復射前,各各中之而不墮地.

其人欲令前箭,墮爾乃墮之.如是須

菩提,菩薩摩訶薩行般若波羅蜜者.

以爲漚和拘舍羅之所護持.自於本

際,不中道取證,成滿其功德,悉逮得

阿耨多羅三耶三菩,於功德以成滿

者得佛,能爲本際作證.是菩薩摩訶

薩爲行般若波羅蜜,是法於法有生.」

須菩提白佛言:「菩薩摩訶薩實慊苦

作是學,而不中道取證.大哉,天中天.

從本行是安隱,自致得成佛.」佛語須

菩提:「菩薩摩訶薩欲護一切人故,是

爲本願之所致故,能護於一切

而得度脫,是爲守空三昧向脫門心

念分別.何等爲分別?守空三昧爲分

別,無相三昧爲分別,無願三昧爲分

別,而不中道爲本際取證.何以故?爲

漚和拘舍羅之所護,初發心時,念欲

護一切故,持是所念,得入漚和拘舍

羅故,不中道取證.復次,須菩提,若菩

薩摩訶薩深入處脫者,若空三昧向

脫門、無相三昧向脫門、無願三昧向

脫門,用是故,其心分別之.是人已來

久遠所因,其行令棄所因,是爲阿耨

多羅三耶三菩之所說法,是爲守空

三昧向脫門、守無相三昧向脫門、守

無願三昧向脫門.是爲無願三昧向

脫門,本心所發蒙漚和拘舍羅,不中

道爲本際作證.是爲於慈無所損,是

爲護等哀三昧.所以者何?用漚和拘

舍羅故,是菩薩摩訶薩爲益於法.便得

多智,成於力無所不覺.復次,須菩提,

菩薩摩訶薩之所念,是人已來,從久

遠而有益於法,得所知成其力,無所

不覺.復次,須菩提,是爲菩薩摩訶薩

之所念,知人從久遠,有想識,呼爲有

我.作阿耨多羅三耶三菩時,用一切

人故,爲說其法,令作無相三昧向脫

門發心念.是爲漚和拘舍羅.用是故,

不中道,爲本際作證,是爲於慈無所

損,是爲護等哀三昧,是爲菩薩摩訶

薩益於法得所知,成其力無所不覺.

復次,須菩提,是爲菩薩摩訶薩之所

念,念人從久遠已來,想無常想、其苦

想、其空想現在,菩薩自念言:「我作阿

耨多羅三耶三菩時,用一切人故,爲

說其法.無常者爲從樂,其空者爲從

有,無我皆從我.」.用是念故,得漚和拘

舍羅.是爲行般若波羅蜜,知佛不三

昧而坐三昧,但欲具足佛諸法,是爲

無願向脫門而不作證.菩薩摩訶薩

當作是知何所阿耨多羅三耶三菩

發心之所發者,是人所發者,是人爲

從久遠已來,其所行者而無所行,於

其想行而不想行,於其想行求而不

行想,於其行想聚而不行想聚,於其

所行有而不行所有,於其行不正而

不行不正念,使一切人皆令無.是菩

薩摩訶薩念是時,爲以明於一切人,

作是念時,是爲漚和拘舍羅.是爲甚

深微妙觀視其法,是者爲空卽爲無

相、無願,是爲無生死卽爲無所生卽

爲無所有.是者,須菩提,爲菩薩摩訶

薩慧法爲無所生,其於三界而不知

者來有所問.是菩薩摩訶薩欲成阿

耨多羅三耶三菩故.以是故,欲知其

法.當云何發珍寶心?於菩薩摩訶薩,

不以空而作證,亦不無相亦不無願,

亦不生死亦不有所生,亦不以無念

作證.是爲念般若波羅蜜.是者,須菩

提,菩薩摩訶薩爲已受決,所念如空、

無相、無願,無生死,無所從生,念如無

所有其本無.不發善心者不能知是,

其能解者,是菩薩摩訶薩爲從過去

佛所聞阿耨多羅三耶三菩事,其心

以不轉已.何以故?復有菩薩摩訶薩,

念法而不能明,其有問者,亦不能解

遣知.是未在菩薩道地,不應阿惟越

致其界.」佛語須菩提:「若不聞波羅蜜

之所言,其有聞者,若不聞者,能解其

慧.是菩薩摩訶薩爲阿惟越致.」須菩

提言:「其爲菩薩者,甚多,天中天.少有

能解者.」佛語須菩提:「少有菩薩,在阿

惟越致慧地,其受決者乃能解之.是

菩薩摩訶薩其功德爲甚大,非是諸

天及人、阿須倫世閒之所知.」

摩訶般若波羅蜜遠離品第十一

「復次,須菩提,其諦者,菩薩摩訶薩於

夢中,不入聲聞、辟支佛道地,於三界,

不念有所求.亦不那中,有所索,視諸

法,若夢不那中,作證.是者,須菩提,當

知菩薩摩訶薩是爲阿惟越致相.

復次,須菩提,菩薩摩訶薩於夢中,與

若干百,若干千,若干億千弟子,共會

在其中坐.爲諸比丘僧說法.如怛薩

阿竭阿羅訶三耶三佛之所說法,是

者須菩提,阿惟越致菩薩摩訶薩當

知是爲阿惟越致相.復次,須菩提,菩

薩摩訶薩於夢中,飛在空中坐,爲比

丘僧說法,還自見七尺光,自在所變

化,於餘處,其所作爲如佛之所說法

其於夢見是者,當知菩薩摩訶薩是

爲阿惟越致相.復次,須菩提,菩薩摩

訶薩於夢中,不恐不怖,不難不畏,若

見郡縣其中兵起,展轉相攻伐,若火

起,若見虎狼、師子及餘獸,若見斷人

頭者,如是餘變甚大劇苦,多有困窮.

若飢渴者,見其厄難心中,不恐不畏,

不驚不動搖,夜於夢中所見,覺卽起

坐,作是念:「世界所有,譬若如夢,我作

佛時,悉爲說法而遍教之.」,當知菩薩

摩訶薩是爲阿惟越致相.復次,須菩

提,云何知是菩薩摩訶薩當得阿耨

多羅三耶三菩,成阿惟三佛?時,其境

內一切無有惡,正是菩薩摩訶薩.須

菩提,於夢中,若畜生相食,人民疾疫,

其心稍稍有念:「願我作佛時,使我境

界中,一切無有惡.」.用是故,知其相爲

淸淨.當知菩薩摩訶薩是爲阿惟越

致相.復次,須菩提,菩薩摩訶薩於夢

中得覺,若見災邪火起,便作是念:「我

於夢中所見.」,其心等無異.持是比用,

是相具足知,是菩薩摩訶薩,阿惟越

致若菩薩摩訶薩作是念如我審應

相行者,當如所言無異.」,今是城郭所

起火者當爲悉滅消去,不復見.」佛言:

「若火悉爲消滅去者,知是菩薩摩訶

薩受決,以爲過去怛薩阿竭、阿羅訶、

三耶三佛之所受阿耨多羅三耶三

菩,知是爲阿惟越致.令火不滅消去

者,知是菩薩未受決,設火焚燒一舍,

置一舍,復越燒一里,置一里.是須菩

提,當知某家居人前世時,爲斷法罪

之所致,覺是輩人所作,皆是宿命.念

以見在所,更惡令悉除,其所斷法殃

因,是皆得消盡.用是故,須菩提,當知

是菩薩摩訶薩卽阿惟越致阿耨多

羅三耶三菩.復次,須菩提,用是比相

其行具足.當視是菩薩摩訶薩,如阿

惟越致.用是故,說其比相行當令知

之.或時,須菩提,若男子、女人爲鬼神

所下.若爲所持,是彼菩薩若作是念:

「設我受決,以過去怛薩阿竭阿羅訶

三耶三佛,授我阿耨多羅三耶三菩

者,實慊苦有異.當得阿耨多羅三耶

三菩阿惟三佛.若於阿耨多羅三耶

三菩阿惟三佛所念,皆淸淨者,爲卻

羅漢、辟支佛心.設以卻羅漢、辟支佛

心者會當作阿耨多羅三耶三菩不

得不成自致阿惟三佛.若當得佛爲

阿耨多羅三耶三菩者,阿僧祇剎土,

現在諸佛,無不見者、無不證者今怛

薩阿竭、阿羅訶、三耶三佛,悉知我所

念無有異.我審作阿耨多羅三耶三

菩阿惟三佛者,審如我之所言.」.是鬼

神卽當去,便告言:「是男子女人爲何

鬼神所持?」.鬼神聞其所言卽去.說是

語時,設不去者,是菩薩爲未受決過

去怛薩阿竭阿羅訶三耶三菩,不授

阿耨多羅三耶三菩.若說是言邪卽

去者,知是菩薩爲以受決,過去怛薩

阿竭阿羅訶三耶三菩,所授阿耨多

羅三耶三菩.」佛語須菩提:「其人審至

誠者,弊魔往到菩薩摩訶薩所.若菩

薩言:「我審至誠者已受決,爲阿耨多

羅三耶三菩,是邪鬼神卽當去.」,弊魔

用是故,作好心,化令邪鬼神悉去.所

以者何?弊魔極尊有威神故,諸邪鬼

神不敢當之.是皆魔威神之所辟.用

是故,悉爲除去.若菩薩自念:「用我威

神故是.」,彼菩薩摩訶薩以自謂是,便

反自貢高,輕易於人形,笑他人,而無

所錄.語人言:「我從過去怛薩阿竭阿

羅訶三耶三佛所授決,以其餘人者

悉未受決.爲阿耨多羅三耶三佛所

授決,以其餘人者悉未受決爲阿耨

多羅三耶三菩.」.用是故,自可自高,恚

怒稍增,卽離薩云若大遠失阿耨多

羅三耶三佛慧.知是輩菩薩無漚和

拘舍羅而自貢高,便在二道地,墮聲

聞辟支佛地.是輩菩薩,須菩提,持不

成作成不知魔,爲反捨善師而去.亦

不與從事亦不錄視.用是故,爲魔所

困,是菩薩摩訶薩當覺知,魔爲以何

占之覺知,魔來在菩薩前,魔作變化,

爲異被服往來,作是言語:「菩薩摩訶

薩若從過去怛薩阿竭阿羅訶三耶

三佛之所,授決阿耨多羅三耶三菩.

若本字某若母字某,若父字某,若兄

字某,若姊字某,若弟字某,親厚知識

字某,若父兄字某,若七世祖父字某,

若母外家字某,若父外家字某,若在

某城生,若在某國生,若在某郡生,若

在某縣生,若在某鄕生.」,若常軟語.若

令作是語者皆乃前世之所致.亦復

作是軟語,或時高才者便復隨形言,

若前世時,亦復高明,或見自守,或見

乞食,或時一處飯,或時就飯者,或時

先食果菜卻食飯,或時在丘墓閒,或

時寂寞處,或時樹閒止.或時受請者,

或時不受請,或時多少取足,或時一

處止.或時麻油不塗身,或時聲好.或

時互談.何以故?魔復言:「是因緣者皆

前世時,德之所致,令逮得.是若前世

時,某家子,若剎利姓,若復字某.前世

有是德今故亦爾.」.彼菩薩心,便作是

念:「想我且爾.」,是弊魔,便復作是言:「若

以受決過去怛薩阿竭阿羅訶三耶

三佛授,若阿耨多羅三耶三菩.」.用是

因緣功德故,若是阿惟越致.」佛語須

菩提:「我所說阿惟越致菩薩摩訶薩

不爾.持是比相行占之,如我所說者

不具足得反自用者.當知是菩薩輩

終不成爲魔所壞.何以故?用是比觀

其相行,知是卽非阿惟越致菩薩摩

訶薩者,終不有是意.是輩菩薩聞魔

乃語名字,心大歡喜,自謂審然,便自

貢高,行形笑人,輕易同學,而反自用.

是彼菩薩摩訶薩,須菩提,用受是字,

因失其本,便墮魔網.

復次,須菩提,用受字故,是菩薩摩訶

薩不覺魔爲,反自呼得阿耨多羅三

耶三菩.魔復作是言:「若當作阿耨多

羅三耶三菩,若作佛時,當字某.」.是菩

薩聞是字,心中作是念:「我將得無然.

我亦先時念,復如是.」.』佛言:是菩薩於

知爲甚少.無漚和拘舍羅,反作是念:

「希望名字,自我作阿耨多羅三耶三

菩,字當如是.」佛言:「如魔所教者爲從

魔天,今作比丘爲魔所迷.自念是我

本發心之所致,今得是字爲如所言,

過去怛薩阿竭阿羅呵三耶三佛受,

我決以爲阿耨多羅三耶三菩.」佛語

須菩提:「我所說阿惟越致菩薩摩訶

薩用是比相行,而不爲是.其以字自

念:「我是.」,便輕餘菩薩摩訶薩,用是輕

故,離薩云若阿耨多羅佛慧,遠漚和

拘舍羅,以爲離般若波羅蜜,以爲離

善師,以爲得惡師.是菩薩會墮二道.

若聲聞、辟支佛道地,若大久遠勤苦

以後,乃復,求佛者,用般若波羅蜜恩

故當復得阿耨多羅三耶三菩自致

成阿惟三佛.」佛言:「爾時,發意受是字

時,不卽覺改悔者,如是當墮聲聞、辟

支佛道地.」佛言:比丘有四重事禁,若

復他事所犯故,不復成沙門,不復爲

佛子.是壞菩薩之罪,重於比丘四事

禁.是菩薩言:我字某,生於某國.心作

是念其罪最重於四事禁,復過五逆

惡,所以罪重者,何爲受字?故不知魔

事之所爲微妙.復次,須菩提,遠離之

德,菩薩摩訶薩,弊魔須於前作是言?「

遠離之法,正當如是怛薩阿竭、阿羅

呵、三耶三佛之所稱譽.」.』佛語須菩提:

「我不作是說,遠離教菩薩摩訶薩,止

於獨處樹閒閑處.」須菩提白佛:「云何

天中天,菩薩摩訶薩有異遠離?」佛語

須菩提:「正使菩薩摩訶薩念恍忽,是

爲聲聞之所念.念恍忽者爲是辟支

佛之所念,行恍忽者是菩薩摩訶薩.

雖在城郭,續爲行遠離行恍忽,是菩

薩摩訶薩於一切惡法而無所起.行

恍忽者,是菩薩摩訶薩,若獨處樹閒

閑處止,是菩薩摩訶薩續行遠離,是

者我樂使菩薩摩訶薩,作是行,是遠

離之行,當晝夜念之.是爲菩薩摩訶

薩遠離行,菩薩摩訶薩遠離行.菩薩

摩訶薩行遠離者雖在城傍,續行恍

忽,若在獨處樹閒閑處止者恍忽,若

在獨處樹閒,閑處止者行恍忽,是菩

薩摩訶薩自念:「我以知遠離.」.爾時,弊

魔便往教之,令行遠離言:「若當於獨

處樹閒,閑處止當作是行.」.是菩薩隨

魔所教,便亡遠離.魔復言:「道爲悉等

聲聞、辟支佛道,皆作是念.無有異,其

作是者,爲具足般若波羅蜜,以當作

是行.」.』佛言:「是菩薩摩訶薩所念法非

淸淨,謂以隨行而反自用輕餘菩薩,

自念:「誰能過我?」.輕易城傍行菩薩,淸

淨者其心所念不入聲聞、辟支佛法,

所有惡心不受禪悅三昧三摩越,悉

逮得所願,悉具足度.」佛言:「無漚和拘

舍羅菩薩者正使在四千里,空澤之

中,禽獸所不至處,賊所不至,羅剎不

至處,雖在彼閒,若一歲,若百歲,若千

歲若百千歲,若百千萬歲,若百千萬

億歲,正使復過是者不知遠離.會無

所益,不能具足,爲菩薩摩訶薩遠離,

自念謂:「悉得已,悉明已.」.弊魔便往飛

在空中,作是言:「善哉,善哉!善男子,是

眞遠離怛薩阿竭阿羅呵三耶三菩

所說,正當隨是遠離行.如是者疾得

阿耨多羅三耶三菩阿惟三佛.」.是菩

薩摩訶薩聞是,便從遠離起去,往到

城傍遠離菩薩所.若比丘成就有道

人所,而自貢高,反往輕言:「若所行法,

是卽爲非.」.佛言:「其隨恍忽之行,是菩

薩摩訶薩爲正反呼言非,中有反行

反呼爲是,不當敬者而反敬之,當所

敬者反瞋向之.言我所行遠離,用是

故,有非人來語我言:善哉,善哉!若所

行審,是遠離.若在城傍行者,誰當來

語,若誰當告若者?」佛言:「是菩薩有德

人,而反輕之.如是須菩提,菩薩當知

是人如擔死人種,無所復中,反呼菩

薩有短,是爲菩薩怨家.其爲厭菩薩

者,以是天上、天下之爲大賊,正使如

沙門被服亦復是賊,於菩薩有德人

中,亦復是賊.是曹輩者,須菩提,不當

與共從事,不當與共語言.亦不當恭

敬視之.何以故?當知是輩多瞋怒,起

敗人好心.何所須菩提,是菩薩摩訶

薩不釋薩芸若,不捨阿耨多羅三耶

三菩?若菩薩摩訶薩不釋薩芸若者,

是故阿耨多羅三耶三菩阿惟三佛,

爲一切人故作依,是輩菩薩不當與

壞人者,從事不敬之.不當與會所當

護法,當自堅持當念之,常畏怖生死

勤苦之處,不當入中,於三界,而不與

交.是彼壞菩薩輩在所止處,常當慈

心哀愍護之.自念:「使我,無得生.」,是惡

心,令有所愆.設有不善,疾使我棄之.

當用學故,是者須菩提,菩薩摩訶薩

之爲上知.」

摩訶般若波羅蜜善知識品第十二

復次,須菩提,其諸菩薩摩訶薩欲得

阿耨多羅三耶三菩阿惟三佛者,當

親近善師,與共從事恭敬承事.」須菩

提白佛言:「何所是天中天,菩薩摩訶

薩善師,當何以知?」佛語須菩提:「天中

天者,是菩薩摩訶薩善師,有說般若

波羅蜜者,從其所聞般若波羅蜜,是

卽爲度教人入,中當作,是知爲是菩

薩摩訶薩善師.六波羅蜜者,是菩薩

善師,六波羅蜜,是舍怛羅,六波羅蜜

者是道,六波羅蜜者是爲去冥,六波

羅蜜者是卽爲臺,六波羅蜜者是卽

爲明,以過去怛薩阿竭阿羅訶三耶

三佛,皆從六波羅蜜出,甫當來怛薩

阿竭阿羅訶三耶三佛,皆從六波羅

蜜出.今現在阿僧祇諸剎土,怛薩阿

竭阿羅訶三耶三佛,皆從六波羅蜜

出,成薩芸若.皆從四事,雜施於人.一

者布施,二者歡樂,三者饒益,四者等

與.是者須菩提,菩薩摩訶薩舍怛羅,

是卽爲母,是卽爲父,是卽爲舍,是卽

爲臺,是卽爲護,是卽爲歸,是卽爲導.

是皆六波羅蜜,是爲益於一切人者.

菩薩摩訶薩學六波羅蜜者,用無有

極故,欲斷人之狐疑.以是故,當學般

若波羅蜜.」須菩提白佛:「何所是天中

天,般若波羅蜜相?」佛語須菩提:「無所

罣㝵,是般若波羅蜜相.」須菩提言:「如

天中天所說,是相實般若波羅蜜,如

是相者爲得諸法.」佛言:「如是須菩提,

其如相爲得般若波羅蜜,如是相者

爲得諸法.何以故?須菩提,諸法皆是

恍忽,諸法,皆是空,以是故,須菩提,恍

忽與空,是爲般若波羅蜜相,諸法之

相亦恍忽,是空亦恍忽.須菩提,天中

天說諸法悉恍忽,是空何然?人欲有

生,無有盡時,其恍忽者無欲,其恍忽

者而無生,其空者無欲,其空者無所

生.恍忽與空無阿耨多羅三耶三菩

阿惟三佛,亦不從異法.恍忽空得阿

耨多羅三耶三菩阿惟三佛,云何天

中天,所說而可得知?」佛語須菩提:「人

從久遠念言:「是我所有、非我所有.」.用

是故因致是.」須菩提言:「如是天中天,

所說人實從久遠念言:「是我所有非

我所有.」.』佛言:「云何須菩提,「是我所有.」,

爲空不?」須菩提言:「是爲空,天中天.」佛

言:「云何須菩提,「非我所有.」,爲空不?」須

菩提言:「是爲空,天中天.」佛語須菩提:

「人用是故,自念言:是我所、非我所,用

是故,在於生死,無有已時.」須菩提言:

「如是天中天,人用是故,在於生死,無

有休時.」佛言:「是者須菩提,人從欲便

著於人之中,當作是知,不當有所求,

後便不復著.其諦者,須菩提,有所增

益不當念:「是我所有、非我所有.」.是爲

行般若波羅蜜,是者須菩提,其所生

者,後不作是生,是菩薩摩訶薩爲行

般若波羅蜜.」須菩提白佛:「作是行者,

天中天,爲不行色,不行痛痒、思想、生

死、識,是所行者,天中天,菩薩摩訶薩

所念爲隨俗,是爲菩薩摩訶薩行.天

中天,諸聲聞、辟支佛所不及.一切人

之所行,是彼極過去,以是所得處,無

能逮者,是爲菩薩摩訶薩之極上.天

中天,是所念者爲般若波羅蜜.菩薩

摩訶薩晝夜作是行.如所行者疾近

阿耨多羅三耶三菩阿惟三佛坐.佛

言:「云何須菩提,若閻浮利人及一切

菩薩悉令作人,皆行阿耨多羅三耶

三菩發心索佛,各各盡壽,作布施,持

是施與作阿耨多羅三耶三菩.於須

菩提意云何?是菩薩摩訶薩作是布

施,其福寧多不?」須菩提言:「甚多甚多,

天中天.」佛言:「不如菩薩摩訶薩專念

般若波羅蜜,一日之行,其福以過彼

上.或是菩薩所專念般若波羅蜜,如

其所行,是者都於衆中爲極上尊.何

以故?其餘人無有是慈.除諸佛無有

與摩訶薩等者.是善男子所入爲甚

深,曉了悉知見於世閒,是卽大憫,其

眼徹視見不可計人,悉欲見之無有

懈時,念於一切人而不作想,亦無有

異.是者須菩提,卽菩薩摩訶薩之大

明,雖未作阿耨多羅三耶三菩阿惟

三佛者,是卽所行其行極尊,出於世

閒之上,於阿耨多羅三耶三菩,終不

復還受人衣被、飯食、牀臥、醫藥悉具.心

住於般若波羅蜜者,雖受施與其德

已淨,所作福德令近薩芸若坐.是故

須菩提,菩薩摩訶薩有所食無有罪,

欲益於一切人,悉欲示人道徑,其有

照明,欲甚度大無有極.諸在牢獄之

中,悉欲度脫,欲使一切人眼,皆悉淸

淨.是爲般若波羅蜜之所念,行隨是

教念般若波羅蜜者,有是卽爲不動

搖.何以故?其作動者所念有想,卽非

般若波羅蜜,是卽非護.當作如般若

波羅蜜行晝夜念之.譬如男子須菩

提,摩尼珠前所不得,卻後得之,歡喜

踊躍,得摩尼珠,以復亡之用亡.是故

便大愁毒,坐起有憂而無有解已.如

是須菩提,菩薩摩訶薩欲索珍寶者,

常堅持心無得失薩芸若念.」須菩提

白佛:「一切所念爲離自然,云何菩薩

摩訶薩念薩芸若不離於念?」佛語須

菩提:「設是菩薩摩訶薩作是知,爲不

失般若波羅蜜.何以故?須菩提,般若

波羅蜜者,是空不增不減.」須菩提言:

「般若波羅蜜者,天中天,實爲是空,云

何是菩薩摩訶薩增於般若波羅蜜,

成就其行,近阿耨多羅三耶三菩坐?」

佛語須菩提:「菩薩摩訶薩亦不有增

亦不有減.說是法時,聞之,不恐不怖.

當知是善男子爲行般若波羅蜜以,」

須菩提白佛:「般若波羅蜜者是爲空

行?」報言:「不,須菩提.」能有異空,而行般

若波羅蜜者?」報言:「不,須菩提.」「爲是色

行?」報言:「不,須菩提.」爲痛痒、思想、生死、

識行?」報言:「不,須菩提.」「能有異色所行?」

報言:「不,須菩提.」能有異痛痒、思想、生

死、識行?」報言:「不,須菩提.」「云何天中天,

菩薩摩訶薩行般若波羅蜜?」佛言:「云

何須菩提,爲自見法,法之所行般若

波羅蜜.」須菩提言:「不見,天中天,」佛言:

「云何須菩提,菩薩摩訶薩能自見行

般若波羅蜜者?」須菩提言:「不見,天中

天,」佛言:「云何須菩提,能見法有所生

處不?」須菩提言:「不見,天中天.」佛語須

菩提:「是爲菩薩摩訶薩無所從生法

樂忍.如是者卽爲受決阿耨多羅三

耶三菩,是怛薩阿竭阿羅呵三耶三

佛無所畏,是菩薩摩訶薩所作行是

力者.爲逮佛慧,是卽大慧,而自在慧、

薩芸若慧、怛薩阿竭慧,其不爲是不

能自能是處.」須菩提白佛:「諸法爲從

無所生受決爲阿耨多羅三耶三菩.」

佛語須菩提:「不.」須菩提白佛:「云何天

中天,授菩薩摩訶薩決,得阿耨多羅

三耶三菩?」佛語須菩提:「能自見法法

授決爲阿耨多羅三耶三菩.」須菩提

言:「我不見法當作阿耨多羅三耶三

菩.」佛語須菩提:「諸法不可得,作是念

者是法成阿惟三佛,其不作是不自

致阿惟三佛.」

摩訶般若波羅蜜釋提桓因品第十三

釋提桓因從衆會中,白佛言:「甚深甚

深者般若波羅蜜.天中天,難了菩薩

事之爲恍忽,其有德人聞般若波羅

蜜者,便書持學其福不小.」佛語拘翼:

「若閻浮利人都皆持十善,其功德百

倍、千倍、萬倍、萬億倍、巨億倍,若復過

是不啻,不如善男子、善女人.聞般若

波羅蜜書持學者,坐中有一比丘,語

釋提桓因:「是爲以出拘翼上去.」釋提

桓因報是比丘持心一反念者出我

上去,何況聞般若波羅蜜,以書持學

者,聞以隨是教立,都出諸天、阿須倫

世閒人上?若菩薩摩訶薩行般若波

羅蜜者,不獨過諸天、阿須倫世閒人

上,乃至須陁洹、斯陁含、阿那含、阿羅

漢、辟支佛都悉過是.若菩薩摩訶薩

行般若波羅蜜者,不獨過辟支佛上,

亦復至菩薩行檀波羅蜜無漚和拘

舍羅離波羅蜜上去.是菩薩摩訶薩

行般若波羅蜜者不獨過檀波羅蜜,

亦復及行尸波羅蜜、羼波羅蜜、惟逮

波羅蜜、禪波羅蜜無漚和拘舍羅,離

般若波羅蜜上去.若菩薩摩訶薩復

諷起行般若波羅蜜者都合會諸天、

阿須倫世閒人,終不能勝.行般若波

羅蜜菩薩摩訶薩用爲極尊,親近般

若波羅蜜故,是菩薩摩訶薩爲隨薩

芸若言無所斷,是菩薩摩訶薩不離

怛薩阿竭字,是爲菩薩摩訶薩獲不

離佛坐,是菩薩摩訶薩所有懈怠不

復生.是菩薩摩訶薩所學爲學尊,不

學聲聞、辟支佛學,是學爲菩薩摩訶

薩學.四天王當往問訊,令樂得疾學

是學,當坐佛坐,自致阿耨多羅,成阿

惟三佛.當度四部弟子,菩薩摩訶薩

作是學者,四天王當往問訊,何況餘

天子?是菩薩摩訶薩行般若波羅蜜

者常爲怛薩阿竭阿羅呵三耶三佛

之所念,般若波羅蜜者是菩薩行,若

於世閒有勤苦之疾,是身會無此惡.

是爲菩薩摩訶薩行般若波羅蜜之

所致,便得現在法福.」阿難作是念:「釋

提桓因自以智說耶?持佛威神說?」.釋

提桓因知阿難心所念,卽語阿難:「我

所說者,持佛威神.」佛言:「如是如是.阿

難,是釋提桓因所說,悉佛威神之所

致.或時,阿難,菩薩摩訶薩於是深念

般若波羅蜜行,便念學般若波羅蜜.」

爾時三千大千剎土中,弊魔一切皆

爲愁毒,欲使菩薩摩訶薩中道以本

際作證,令得聲聞,若辟支佛道,若

使得阿耨多羅三耶三菩,疾成阿惟

三佛.」

摩訶般若鈔經卷第五

己亥歲高麗國大藏都監奉勅彫造